text:
Cultura ta algo bibo y vibrante cu conoce un desaroyo constante y no ta solamente nos musica of nos celebracionnan durante henter aña manera por ehempel Dia di Betico, Carnaval, 18 di Maart, Dera Gai of nos tradicion musical di fin di aña.
Cultura di un pueblo ta mucho mas profundo cu esey. E ta un conhunto di varios aspecto. E ta nos forma di biba, nos forma di pensa y expresa, nos tradicion y custumbernan como pueblo, nos forma di anda cu otro, nos forma di bisti, nos forma di comunica cu otro. Cu otro palabra e ta tur loke ta caracteristico di nos como un pueblo den su totalidad.
Dicon hopi bes Cultura no ta wordo considera como importante?
Un di e tanto motibonan ta, pasobra hopi bes nos gobernantenan ta djis wak e como un expresion of un gasto pa gobierno.
Hopi no ta compronde su importancia y masha poco ta consciente di su efecto, specialmente door cu nunca tabata interesa pa wordo exponi na expresionnan creativo y artistico cu tambe ta yuda fomenta un sentido di orguyo pa nos cultura y nos Pais.
Esey ta un indicacion di con importante “arte” y “aprecio pa arte” ta den nos educacion. Ta un lastima cu actualmente ainda e no tin un lugar prominente den nos skolnan.
Banda di deporte, nos muchanan y nos hobennan mester wordo exponi desde un edad hopi hoben na arte. E beneficionan ta fantastico y numeroso. E ta proba cu esaki ta impacta e ser humano di un forma sumamente positivo. Esaki tambe ta yuda educa y forma ciudadadonan ehemplar y util pa nos sociedad.
Personanan inspira, discipliná, cu habilidad social, tolerante y cu determinacion pa yega leeuw den bida.
Nos ta papia cu Aruba mester “mantene su identidad bibo”. Nos ta para keto y pensa con nos por logra esey? Nos no mester djis keda papia di futuro y inovacion. Ta berdad cu nos mester reconoce y balora e aporte tambe di nos hendenan, specialmente nos hobennan, pa enrikese nos identidad y hiba nos cultura y folklore den e proximo era. Pero nos mester ta consciente tambe di unda nos ta bin. Nos mester ta realmente orguyoso di nos raiznan y di nos herencia cultural. Reconoce e balor y importancia di nos pasado y nos presente. Solamente asina nos por sigui inova y evoluciona.
Nos artistanan ta hunga un rol sumamente importante den esaki.
Nos artistanan ta e alma creativo di nos pueblo.
Nos artistanan por influencia y inspira gruponan grandi di ser humano y expone nan na excelencia.
Nos artistanan ta esnan cu por yuda mantene nos autenticidad bibo y eynan mi ta convenci cu tin hopi oportunidad cu nos artistanan por beneficia tambe di dje, haciendo e trabao noble y importante aki. Cu “artista” no ta solamente wordo referi na e artista di tarima of plastico, pero artistanan di arte practico, cu ta e artista culinario cu tambe nos mester salvaguardia.
Reconoce, apoya y respeta nos artistanan y nan rol ta hopi importante, pero tambe crea espacio y plataforma pa nan por sigui desaroya nan habilidadnan y expone nan mes y nan talento. Esaki lo no djis enrikese nos herencia, pero lo haci di Aruba tambe un destinacion hopi mas atractivo pa nos bishitantenan.
Nos kier sigui depende riba turismo como e pilar di mas importante di nos economia y ingreso di nos pais? Nos mester por sa con pa diferencia nos mes for di tur otro destinacion den nos region y totalmente resalta y sali beneficia den esaki. No solamente nos naturaleza y e amabilidad y cordialidad di nos hendenan ta sumamente importante, pero KIKO ta haci Aruba, e isla autentico den Caribe.
Nos por fomenta autenticidad door di duna hopi mas atencion na nos cultura y nos identidad. Y ta ey ta unda cu mi coleganan artista nan rol ta sumamente importante. Nos no mester limita nos mes.
Imagina cu e revolucion economico cu partido POR ta propone den su programa di gobernacion “Vision 17-21”, lo haci cu bo trabao diario ta bira parti di e autenticidad cu nos isla mester representa pa atrae turismo di calidad. Un turista di “Calidad”, ta busca semper un destinacion exotico pa su vacacion. E kier experencia autenticidad. E kier sumergi su mes totalmente den e cultura di e destinacion y e ta semper dispuesto pa gasta y paga mas, basta e por tin un vacacion y experiencia autentico.
Aki ta nos oportunidad pa usa nos rikesa cultural y nos propio artistanan como recurso pa eleva nos entrada conhuntamente cu nos turismo.
Enfocando no solamente riba San Nicolas cu mester bira nos “Cultural & Heritage City”, pero tambe riba centronan di bario y monumentonan rond di nos isla. Crea eventonan y proyectonan cultural semanal unda cu nos centronan di bario lo por ta mas activo y tambe por genera suficiente entrada pa asina no tur ora mester depende di subsidio di Gobierno cada bes. Nan tambe mester bira sostenibel y/o independiente.
Esaki sigur lo crea un sentido di orguyo y participacion den nos comunidad caminda nos hendenan mes lo ta contribuyendo na e bienestar di nos cultura den su diferente aspectonan.
Mas cu claro, nos lo no keda limita te aki solamente pa nos cultura y turismo, pero tambe nos lo keda enfoca entre otro na restauracion y mantencion di e poco monumentonan cu por wordo rescata ainda. Nos lo percura tambe pa conservacion, documentacion y digitalisacion di informacion cultural tanto di nos herencia tangibel como tambe nos tradicion y custumbernan
Unabes cu esakinan wordo realisa, nos lo keda avansa y bira e TOP DESTINACION den Caribe y e isla orguyoso di su adelanto cultural constante y genuino.


c: text/html

text:
Tres detenshon pa froude.
KOMUNIKADO DI PRENSA
479 / 2019
14 novèmber 2019
Tres detenshon pa froude.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku un investigashon relashoná ku un kaso di froude ku a tuma lugá den luna di
mart 2019 na e ofisina di impuesto, polis a detené tres dama mas.
Entre djaluna 11 i djárason 13 di novèmber 2019, reshèrshinan di VVC a detené e
damanan;
N.L.M., di 22 aña di edat,
R.R.R., di 28 aña di edat,
L.V.B., di 30 aña di edat, tur tres nasé na Kòrsou relashoná ku e kaso di froude ariba
menshoná. Detenshon di e sospechosonan a tuma lugá na Warda di Reshèrshi.
A presentá e sospechosonan dilanti di un Fiskal Ouksiliar.
E tres damanan aki, despues di interogashon a wòrdu pone den libertat.

robotstxt: allowed

filter: keep


text:
Despues di Toque de queda na Den Bosch y Eindhoven, e ministerio publico a incauta e cuentanan di banco di seis sospechoso, tambe a tuma den beslag dos auto y salario di un persona.
E dinero por ser usa posteriormente pa compensa e victima. “Ta un locura pa wak cuanto daño a haci na comerciante na e ciudadnan”, Heleen Rutgers, hefe di fiscal di Brabant Oriental.
“Nos ta kere cu ta importante cu esnan cu a causa e daño tambe asumi e responsabilidad, aunke no ta suficiente pa compensa e daño, esey ta e contribucion”, e ta splica.
Ainda nos no sa si e propiedad di e sospechosonan tambe a keda den beslag na otro region. Ministerio Publico y polis di Rotterdam ta trahando riba esey. “Sin duda e situacion lo sigui, nos ta observa examina enfaticamente e posibilidad di kico hende tin, locual ta bal la pena y kico nos por haci cune”, vocero di husticia a bisa.


text:
Durante e campaña pa eleccion 2017 constantemente por a tende for di boca di varios di e habitantenan di e casnan social cu nan ta eternamente agradecido na Mike Eman kende supuestamente lo a percura pa e habitantenan aki por ta dispone di un cas social pa nan por biba aden hunto cu nan famia. Un biaha mas esaki ta un di e tantisimo mentiranan di Mike Eman, ya cu ta FCCA ta e instancia oficial cu a base di pioridad ta otorga e casnan aki na esnan cu berdaderamente ta den necesidad pa haya un di nan. Fuera di esey e casnan social no a wordo regala na e habitantenan, pero tur luna nan tin cu cumpli cu nan obligacion di pago di huur. Pues Mike Eman no ta paga ningun debchi na huur di e casnan aki!
Casnan social rond Aruba
Pues ta increibel cu Mike Eman tin e curashi di declara algo semehante, ya cu den pasado ta un paar di cas social e gobiernonan di AVP a yega di construi y durante e ultimo 8 aña (2010-2017), ningun pero ningun cas social a ser construi door di gabinete Eman y AVP. Awor cu Mike Eman y otro politiconan di AVP ta campañando den tur e casnan social na Aruba lo ta bon pa nos trece padilanti cu den historia di pais Aruba, MEP como un partido social democrata, semper a mira como su deber pa laga construi casnan social pa esnan cu no por yega na nan propio cas. Asina nos por mira con durante e Bestuurscollege di MEP y tambe durante Gabinete Oduber miles di casnan social a ser construi den e siguiente barionan: Village, Esso Heights, Rooi Congo, Madiki, Noord, Tarabana, Cura Cabay, Bushiri, Sero Patrishi, Jaburibari, Palisiaweg etc.
Honor y dignidad
Sinembargo MEP durante tur e eleccionnan den pasado nunca a hunga cu sentimento di pueblo pa cana campaña den tur e casnan aki bisando e habitantenan cu nan mester ta eternamente agradecido na MEP cu awe nan por tin un dak riba nan cabes. Partido MEP semper a trata su ciudadanonan cu honor y respet y ta laga nan den nan dignidad. Alavez ta bon pa remarca cu Mike Eman den su campaña di cas pa cas a lubida di splica e habitantenan di e fechorianan cometi pa su persona y su ruman Henny relaciona cu e escandalo di Interbank, caminda pa e prijs simbolico di 1 florin FCCA a haya 100 miyon na debe di Interbank y di cual mayoria di e debenan ey tabata di e ‘family and friends’ nan di AVP. Pues e gobierno di AVP kier a masacra hustamente e fundacion cu mester traha casnan social, esta FCCA y mand’e bancarota, mescos cu tabata e caso cu e negoshi di flanel di famia Eman.
Promesanan falso na 2009
Awor cu nos ta na vispera pa eleccion 2017, lo ta bon pa Mike Eman splica tambe con a para cu e puntonan di programa di AVP pa eleccion 2009, caminda nan a papia di cu AVP lo “introduci un plan di vivienda pa esnan cu entradanan mas abao por cumpra of huur cas di FCCA” y tambe “introduci un woningtoeslag y energietoeslag pa yuda den gastonan di cas”. Y awor despues di 8 aña, con a para cu tur promesanan falso aki di Mike Eman y AVP?
Asina pues un y tur por comproba pa nan mes cu Mike Eman no tin e pueblo marginal na pecho pero su unico habilidad ta di cana den tur e casnan social solamente pa gaña e habitantenan cu ta su persona a percura pa nan por a haya un dak riba nan cabez y pa finalmente logra na claba miles di bandera berde na e casnan aki, cu of sin permiso di e doño. Ta nos ta manda toch!


text:
ORANJESTAD - Diamars 27 di september en conexion cu “Dia Mundial di Turismo” a tuma luga un ceremonia y ponemento di krans na Plaza Juancho Yrausquin pa relexiona riba e esfuerso di cada trahado den henter e industria turistico, for di esnan cu ta traha den sector hotelero, pa esnan cu ta traha na aeropuerto y taxistanan. Pero tambe a honra y dedica e dia na dos lider pionero den turismo, señor Juan Enrique Irausquin y señor Ike Cohen. Prome Minister Evelyn Wever-Croes den su discurso na e ocacion, a conta e storia di ambos persona enfatisando e esfuerso cu cada un a haci pa nos industria turistico.
ORANJESTAD - En conexion cu Dia Internacional di Aviacion Civil, 7 di december, y pa promove un cultura y conocemento di siguridad den e industria di aviacion na Aruba, Minister di Transporte, Sr. Ursell Arends hunto cu e Departamento di Aviacion Civil di Aruba (DCA), a introduci Aruba su online “Safety Occurrence Reporting” portal.
ORANJESTAD - Diaranson atardi 7 di december, riba Dia Internacional di Aviacion Civil, e compania Medwork a ricibi for di Minister di Transporte Sr. Ursell Arends, nan certificado di aprobacion. Cu esaki, Medwork a keda oficialmente certifica door di Directie Luchtvaart pa por haci keuring medico di profesionalnan di aviacion, manera pilotonan y controladornan di trafico aereo.
ORANJESTAD – Un dia despues di e sentencia monumental di Corte dialuna unda cu tres hues a dicta cu matrimonio di mesun sexo ta posibel na Aruba y Corsou, gobierno di (por lo menos) Aruba ta keto keto. Noticiacla a haci intento pa un reaccion di e mandatarionan, pero te awor, tin un silencio riba esaki. Tanto prome minister Wever como minister di husticia Tjon no a reacciona ainda pa NoticiaCla. No ta conoci si nan ta formulando un contesta ainda, y cu tin cu duna nan e tempo pa asimila e cambio aki, por lo menos legalmente. Asina mes, e unico politico local cu a reacciona habri riba esaki, ta e lider di partido ACCION21, Miguel Mansur. E lider politico aki nunca a sconde e hecho durante e ultimo eleccion cu e ta e unico lider politico homosexual. Su contesta riba e sentencia ayera tabata corto pero claro, y a bisa solamente en corto, ‘porfin’ riba su pagina social. Mientras cu gobierno a keda keto (ainda) publicamente, e mester reacciona oficialmente dentro di e tempo stipula y wak si nan ta bay den casacion. Noticiacla a compronde cu e posibilidad pa esaki tuma lugar ta casi un hecho, mirando e pensamento for di comienso cu Aruba no ta bay ‘permiti’ e cambio di ley aki ‘ainda’.
ORANJESTAD – E subida di tarifa cu 1 Florin pa autobus nota drenta na vigor awe mas! Asina minister di transporte Ursell Arends a confirma e siman aki. Segun e mandatario, durante e ultimo dianan a tuma nota di diferente expressionnan di parti di chauffeurnan di autobus chikito encuanto e subida di tarifa cu 1 Florin, indicando cu lo kier cuminsa cobra esaki entrante 1 di december 2022. Pero e proceso legal pa regla e tarifa nobo no ta finalisa ainda segun e mandatario.
ORANJESTAD – Embahador di Reino Hulandes na Venezuela Robert Schuddeboom a reuni cu minister di husticia Rocco Tjon e siman aki, riba entre otro e reapertura di frontera cu Venezuela. Durante e reunion aki, Aruba a duna un splicacion amplio di e grupo di trabou cu ta preparando pa cu esaki, como tambe e analisisnan pa loke ta e impacto di esaki, teniendo na cuenta e parti di siguridad.
ORANJESTAD – Awe tardi gobierno y Aruba Tourism Authority a lansa un proyecto innovativo caminda nos localnan y turistanan pa medio di nan telefon, por scan un QR code cu lo ta accesibel riba e caminda di Boardwalk Malmok y nan lo por scohe diferente hercisio.


text:
Prome Minister Evelyn Wever – Croes tabatin un reunion virtual cu Minister di relacionnan exterior di Trinidad & Tobago sr. Emery Brown. Trinidad & Tobago tambe ta hopi cerca di e costa di Venezuela mescos cu Aruba, y nan tambe ta experiencia hopi di e problemanan cu nos tambe ta mira akinan, debi na e problemanan interno cu tin na Venezuela. Consecuentemente Minister Brown a pidi un reunion pa trata e tema di Venezuela. Durante e reunion ambos mandatario a intercambia di experienciananan. Prome Minister a conta kico tur Aruba ta haci riba e tereno aki entre otro, cu e frontera lo keda cera tanten cu ta na mesa cu autoridadnan Venezolano pa yega na palabracion pa reapertura di e frontera. Prome Minister a splica cu den caso cu yega na acuerdo y cu por habri frontera, a pensa di habri esun maritimo prome bou di condicionan y palabracionnan hopi estricto.
Tambe a papia di e diferente situacionnan/consecuencianan cu ta crea ora cu tin ‘influx’ grandi di personanan di otro pais, y a intercambia di expereincianan riba tereno di educacion, labor y cuido medico. Premier Wever – Croes a expresa cu e reunion tabata introductorio, den cual a cera conoci cu e Minister y su vision pa e pais. E temanan trata tabata hopi interesante y banda di e tema di Venezuela, lo sigui den contacto cu otro riba diferente otro tema den futuro. Concluyendo Prome Minister a bisa, ‘Locual a resalta di e reunion ta e similaridad di problemanan cu tin entre islanan. Y cu a pesar cu Aruba ta chikito, nos ta confronta cu e mesun tipo problemanan cu islanan mas grandi cu nos, mas stabiel cu nos y cu otro fuentenan di entrada. Pero cu no obstante, por papia cu otro riba temanan delicado pa yega na mihor solucion pa e pueblo di Aruba y Trinidad & Tobago.


text:
Sirena ta keda sona na Ashkelon, cerca di Gaza, e advertencia di tiramento di rockets explosivo. Ekipo di CNN a tende 50 explosion den e ciudad. Ta probable cu algun explosion ta defensa di Israel pa asina intercepra cu rockets entrante.
Dos Israeli a fayece na e ciudad di Ashkelon, Cruz Cora di Israel a bisa. E prome dos morto conoci despues di violencia cu a cuminsa dialuna. Militar palestino a cuminsa tira ora cu e tension a aumenta entre Israel y palestino na e ciudad di Jerusalem y otro ciudadnan.
Vocero di Forsa di defensa na Israel, Jonathan Cornricus a bisa cu e tiramento ta bin di dos grupo palestino, Hamas y Yihad Islamico. “Hamas y Yihad Islam a ampla e alcance di intensidad y e ritmo”, a busa Cornricus.
El a agrega cu el a ordena e ehercito israelí pa sigui y mehora nan operacion di FDI contra terorista den e tereno, manera nan infrastructura y otro luganan.


text: Diaranson anochi a drenta informe di 2 mucha riba bicicleta lo a trata di comete ladronicia na un di e hotelnan na Palm Beach, mesora a dirigi patruyanan na e sitio. Na yegada di e patruya a bin compronde cu aki lo ta trata di 2 mucha cu lo a intenta horta un tabata bisti cu un flanel roos y e otro na preto. Un otro patruya buscando a topa cu 2 mucha cu ta cuadra cu e descripcion duna y polis a bay atende cu nan como nan no a bay cu nada polis a tuma nan datos y a duna nan un scual y a keda di bay papia cu nan mayornan.


text:
RESUMEN DI CASONAN DI COVID-19 NA ARUBA PA AWE.
Segun resumen di awe 18 persona a recupera, a registra un total di 19 caso nobo di Covid-19, di cual tur ta residente, cantidad total di testnan ehecuta ayera ta 377 ‘positivity rate’ local riba dia di ayera ta 17%).
Activo tin awe 162 caso, cantidad di fayecido relaciona cu Covid-19 ta na 49.
Hospital ta informa cu tin un total di 6 persona interna di cual 2 ta den Cuido Intensivo y 4 isola riba piso general.
Ta importante pa remarca cu di e 19 casonan nobo di awe, 9 ta residente cu a test positivo na aeropuerto na nan yegada.
Hopi pais ta pasando den dificultad grandi pa controla e plamamento di e virus. Na Aruba nos tin e plamamento basta minimalisa debi na medidanan y implementacionan cu otro paisnan no tin.
Un suplica ta bay na comunidad pa na momento di bandona Aruba sea pa vakantie of labor pa sea extra cautelos y proteha bo mes extra. Cana cubo propio handsanitizer y evita espacionan interior cu hopi persona. Como residente di Aruba bo a ta bon informa con pa proteha bo mes. Haci esaki ora bota den exterior tambe pa evita cu bo ta regresa Aruba cu covid-19.
KOMPARTI E NOTISIA AKI VIA / Share the news
Like this:
Like Loading...


text:
ORANJESTAD – Recientemente Minister Ruiz-Maduro a wordo entrevista pa sra. Kelly Hoey cu ta skirbi articulo pa entre otro New York Times y Forbes. Sra Hoey ta autor di e buki ‘Build your dream network,’ orador global y conoci na Aruba pa su participacion den Atech conference y inversionista den e mundo di startups. Kelly ta reconoci como un di e 100 hende muhernan mas influencial riba e plataforma social Twitter.
E entrevista a concentra riba e experiencia pa ta hende muher den puesto di lideraszgo na un Pais. Tabata un entrevista masha ameno den cual e mandatario a conta di su yegada inespera riba e tarima politico di nos Pais, su crecemento como politico y parlamentario den oposicion y awor den e puesto ehecutivo di minister encarga cu finansa, economia y cultura.
E entrevista lo wordo publica den luna di november den The New York Times.


text:
Estrella vs Dakota ta un clasico cu un trajectoria hopi largo, un rivalidad cu a cuminsa den anjanan 60 y a acelera na final di e decada drentando anjanan 70, pero awendia e rivalidad ta ainda vigente y hopi significante pa e fanaticadanan.
Dakota, e actual campeon di Division Honor y ganado di ‘Copa Betico Croes’ e anja aki, a termina e campeonato regular aki na prome luga riba tabla di clasificacion.
Estrella a consolida su mes den e di cuarto luga riba e tabla te den e ultimo siman nan despues di un comienso di campeonato bastante dificil.
Dakota a caba e campeonato anotando un total di 51 gol y permitiendo solamente 16 en contra den 18 partido, nan a comanda e tabla di clasificacion pa mayoria di e campeonato, numbernan hopi impresionante.
Estrella a hunga mayoria di e campeonato cu hopi inconsistencia den nan planteo debi na hopi lesionan di varios di nan hungadonan estelar, entre otro Phaedrick Baromeo y Hugo Robert, algun hasta for di final di campeonato anja pasa. Cu tur e limitacionan ey, toch e ekipo di Santa Cruz a demostra hopi karakter y a sabi di bataya te cu a logra yega play-offs.
E dos ekiponan a enfrenta otro den siman 9 y 18, unda Dakota a gana ambos clash cu anotacion di 3-0 y 5-1 respectivamente, pero Estrella sigur no lo worry cu e historial ey, ya cu pa nan “play-offs” ta mane un comienso di un campeonato nobo!
Tur cos por pasa den e play-offs nan aki, nada ta scirbi ainda entre a cuater miho ekiponan aki (incluyendo Nacional y RCA).
Ban wak ki drama lo tin e anja aki den play-offs di Division Honor, pero e apertura entre Estrella contra Dakota ‘sigur sigur’ ta un encuentro hopi interesante


text:
WILLEMSTAD – Curaçao Medical Center, CMC, tabatin un défisit di 42,5 mion florin na 2020. Riba esei ta bini tambe e défisit di mas ku 52 mion florin pa motibu di mudansa di Sehos pa e hòspital nobo, di manera ku e défisit total pa 2020 a bira 95 mion florin. Esei CMC ta informá ayera den un konferensia di prensa tokante sifranan di aña.
E hòspital ta bisa ku e défisit ta debí entre otro na e kostonan inisial despues di e apertura na novèmber 2019. Eseinan tabata 625 mion florin, mientras a presupuestá 421 mion.
Un oumento di pashènt i un presupuesto pa kuido di gobièrnu, ku a keda méskos, ta hunga un ròl. I e problemanan aki ta bira kada aña mas grandi. 85 porshento di tur pashènt ta sigurá na SVB. Na 2020 nan tabata algu mas ku 36.000, un aña despues e numeradó tabata pará na mas ku 41.000 pashènt i e aña aki e kantidat ta kasi 48.000 kaba.
Di SVB mester drenta 223 mion florin, pero en realidat CMC ta haña 200 mion di e presupuesto di kuido. Fuera di muchu tiki kontribushon di presupuesto di kuido e défisit di CMC ta konsistí di djesun mion di gastu di laboratorium, seis mion kuido na pashèntnan ku no ta sigurá i kuater mion florin na kuido di covid. Tur luna tin un défisit di kasi dos mion florin.


text:
Ken por a imagina cu ya caba nos lo a cuminsa drenta den e ambiente di campaña politico un aña prome cu nos siguiente eleccion, den un forma tan colorido manera esaki. Y nos no ta papiando di sticker of bandera geel y berde circulando tur caminda, ta partidonan nobo ta esunnan cu a tuma e iniciativa pa kick-start campaña electoral prome, den un forma bastante interesante uzando rednan social.
Den pleno pandemia, Aruba a conoce un partido nobo cu a anuncia nan mes oficialmente riba 28 di juli 2020 bao nomber di HTC – Hubentud Treciendo Cambio. Manera conoci, esaki ta un partido nobo cu ta considera nan mes ‘fresco y hoben, haciendo esaki completamente boluntario y di curason.’ Riba rednan social por tuma nota tog cu tin algun hende ta comenta cu mester duna e hobennan aki un chens, nan merece un oportunidad, claro.
Sinembargo, locual ta remarkabel ta cu cada biaha e hobennan aki bini dilanti sea cu un video nobo of rueda di prensa, por tuma nota cu un gran mayoria di hende no ta tumando e partido aki mucho na serio. Mala fama tambe ta fama? Esaki ta conta tambe den e caso aki manera algo positivo cu ta traha na nan beneficio? Ken sa. Manera nan strategia recien di publica videonan corto riba nan pagina di Facebook, un strategia cu hopi a considera bastante agresivo a base di nan manera di papia. Varios hende ta haciendo joke di esakinan.
El a cuminsa na nan prome rueda di prensa oficial, te awo na videonan Live of entrevistanan cu nan ta haci, ta parce cu no ta muchu hende ta tumando e hobennan aki na serio.
Dicon nos ta bisa esaki? Wel, na prome luga, e cantidad di ‘memes’ y videonan satirico cu ta circula rond di medionan social ta mustra di ta hayando hopi mas atencion cu e seriedad cu e hobennan aki kier refleha den nan decision pa drenta den e arena politico. E hobennan aki ta bisa cu esaki tabata un decision dificil pa nan como hoben pa tuma e paso aki, pa “tuma e rumbo corecto pa Aruba y naturalmente ricibi e confiansa di pueblo.’
Y ta con un partido politico nobo ta gana confiansa di un pueblo? HTC por ehempel a cuminsa ta bisa cu nan no ta para pa e manera tradicional di politica, pero ya caba a laga traha T-Shirt, y print nan famoso frase ‘bril ciego bo tin’ riba un pechi. Contradictorio? Kisas.
Pero nos tin cu para keto un rato y ripara cu berdaderamente nos pueblo ta birando hopi mas consciente di politica y asuntonan gubernamental riba nos isla, of wel, den otro palabra, hopi di nos hendenan ta cansa di e mesun promesanan y sistema politico cu nos a biba pa hopi aña.
Nos a scucha y mira casi tur cos caba. Pero, nos ta hopi mas habri pa mira kende lo bin cu e curashi, conocemento, sabiduria, esfuerso y tur otro combinacion di rekesitonan cu lo convence nos cu nan lo merece nos voto pa di berdad hiba nos pais dilanti. E speransa t’ey, apesar cu awor ta mustra cu politiconan y mandatarionan lo mester traha un tiki extra duro riba esey mirando e reputacion cu nan tin awor riba nos isla. E confiansa no ta mucho waw.
“Nos ta scucha pueblo! Pueblo kier cambio!”
Ora cu nos manera pueblo ta mira personanan cu ta Sali afo cu curashi pa representa nos, e ta semper asina cu nos kier mira tambe si den realidad e personanan aki ta apto; kico bo a logra caba cu bo por demostra bo produci resultadonan productivo? Kico ta bo ideanan, bo fuentenan of recursonan, den kico bo tin experiencia y/of lo kier aporta y con bo lo kier haci esaki? Ta varios pregunta ta lanta na mesun tempo ora bo mira e tipo di cosnan cu nos ta mirando ultimamente ta naciendo den nos politica Arubano, y no ta necesariamente pasobra cu e partidonan nobo aki ta consisti di hoben kiermen cu nos no mester tuma nan na serio tampoco.
Semper ta bon pa scucha, analisa, y purba na compronde pa otro, claro.
Pero na otro banda, mescos cualkier funcion cu bo kier eherce, abo mester tambe percura cu bo ta bon prepara p’e cu e conocementonan necesario, no solamente pa bo berdaderamente por wordo tuma na serio den loke bo ta haci, pero pa sigura cu di berdad bo ta bay haci algo y cu bo tin e capacidad di haci e. Na final di dia, ni mas cu bo grita den bo videonan, ripiti palabranan bunita den ruedanan di prensa manera tur otro politico semper a sa di haci, print t-shirt pa bo siguidornan, promete shelo y tera, ta bo actonan ta locual lo resalta, no loke bo ta papia.
E hobennan cu ta drentando e arena politico awor na Aruba por wel di tin bon intencion – nos ta spera – y p’esey ta semper bon pa keda positivo y desea nan tur cos bon riba nan caminda.
Mundo di politica ta cruel, y realidad di bida ta cu bo mester ta bon sigur di bo mes y bon prepara pa enfrenta tur reto cu bo ta bay confronta ora bo dicidi di cana e caminda aki, manera nan sa bisa ‘wak pa bo tin un lomba hancho.’ Nos ta desea tur hoben y partido nobo exito y hopi suerte, algo cu kisas algun di nan lo mester hopi di dje!


text:
ORANJESTAD,Aruba
Parlamentario Alan Howell durante reunion publico a uza un expresion na Hulandes cu nos tur a siña na scol ‘beter een vogel in de hand dan 10 in de lucht’. Esaki tabata su forma pa expresa su opinion riba e terminacion di e contract cu Citgo.
E ta bisa cu nos tin un shot pa termina e acuerdo aki y haya por lo menos 16 miyon of di otro banda bay caminda di arbitrahe pa mas o menos 5 aña y wak kico nos ta haya, si logra haya. Si sigui e caminda di arbitrahe pa tur e añanan ey, San Nicolas lo sigui sangra, nos pueblo lo sigui sangra.
Howell ta bisa cu nos tin e opcion di bisa e personanan aki pa coy nan maleta y bay y habri e opcion pa otro compania drenta y yena nos tankinan bashi y haya di e forma aki sikiera un cachi cachi.
“Mi hendenan di Aruba y specialmente di pariba di brug ta anhela pa mira movecion, pa mira pan riba nan mesa. Loke pueblo kier sa ta con e gobierno aki ta bay tin creatividad pa trece pan riba nan mesa y no kico e contract ta bisa of cua partido tin of no rason. Pa tal motibo ta urgi gobierno pa haci lo posibel pa termina e acuerdo aki, gradici Citgo pa e mal experiencia y hala kita. Nos tin cu sigui bay dilanti”, parlamentario di POR a expresa.
Den e cuadro aki e tabatin algun pregunta pa gobierno:
Ki siguransa tin cu lo habri e refineria un biaha mas? Si no bay over na refineria ki otro opcion gobierno ta premira? Lo tin interesado pa otro opcion pa e tereno aki?
16n miyon lo bay destina na kico? Cu terminacion di acuerdo cu Citgo, gobierno lo por sigura esnan di pariba di brug cu lo trece trabou? Cuanto tanki bashi tin? Cuanto ta den bon condicion y cuanto den mal condicion? Ken mester drecha e tankinan? E lo trece trabou pa nos hendenan? Tin hende interesa den e terminal y si ta si cuanto nan ta?
Concluyendo Alan Howell a expresa cu el lo duna tur su contribucion na yuda Aruba bay dilanti. “Pueblo ta interesa pa sa kico lo pasa, con ta bay desaroya pariba. Pueblo kier siguransa cu gobierno ta bay garantisa cu lo tin luz den horizonte. No por sigui wak den un direccion so. Tin diferente alternativa cu no ta solamente refineria y si por haya desaroyonan cu por trece pan riba mesa mi lo sostene esakinan”.


text:
Bo por traha sita pa un sédula solamente si bo ta inskribí na Boneiru
Sédula
Un sédula ta un dokumento di legitimashon, dokumento strañero i un karnèt di kuido. Tur hende ariba di 12 aña ta segun Wet identificatieplicht BES obligatorio pa por demostrá un dokumento di legitimashon. Ta otorgá un sédula na personanan ku ta inskribí den Atministrashon Básiko di Informashon Personal (Basisadministratie persoonsgegevens – PIVA) di Boneiru.
Petishon pa sédula semper ta personal. Bo por regla petishon di un sédula pa medio di traha un sita òf pasa durante e orarionan ku nos ta habrí.Na momentu di hasi petishon pa un sédula bo tin ku tene kuenta ku un tempu di espera di minimalmente un siman.
Importante
Kiko mester trese?
- Pèrmit di estadia orginal (si mester);
- Sédula bieu.
Gastu
E gastunan pa un petishon di sédula den 2021:


text:
(lapatilla.com/Univision) – Den un solo siman na januari, 10.000 empleado di e empresa petrolero estatal PDVSA lo a tuma retiro. Despues di e collapse den produccion di crudo, di como un miyon bari pa dia den un aña di tempo (2016 – 2017), ta surgi awor otro situacion critico pa e empresa, cu ta e exodo masal di empleado capaz y cu experiencia. Loke tabata parce impensabel un par di aña pasa, awor ta sosodiendo: e trahadonan di e poderoso empresa estatal ta protesta cu wea den man contra gobierno di Nicolas Maduro y dentro di e propio oficinanan di e empresa. Pero ademas di e reclamonan, nan ta renunciando na un ritmo acelera, lagando e industria sin personal cualifica.
PDVSA actualmente ta produci 1,6 miyon bari pa dia di crudo, e nivel mas abao di ultimo 30 aña y ni sombra di e mas di 3 miyon bari cu e empresa tabata produci na momento cu Hugo Chavez a yega na poder na 1999. E situacion di e empresa a empeora cu e exodo masal di empleado, cansa di warda riba mehoracion di salario y cu miedo di un accidente laboral, pa falta di mantencion di e instalacionnan. E salida di empleado tabata asina fuerte cu e gerencia a dicidi di no ricibi mas carta di renuncia. Di acuerdo cu e secretario general di e Sindicato di Trahadonan Petrolero y di Gas di estado Falcon, Ivan Freites, durante prome siman di januari so, a renuncia como 10.000 empleado di Pdvsa. Esaki lo ta 7% di e payroll total, cu te cu augustus 2016 tabata conta cu 143.000 empleado. Aunke sr. Freites ta denuncia cu como 31.000 di nan ta parti di un payroll paralelo, cu regimen Chavista a impone riba e empresa. “Prome biaha cu e situacion aki ta sucede den un empresa di e categoria aki.
E trahadornan ya no ta importa nan si ta paga nan cesantia of no. Nunca antes a yega di mira pensionadonan ta protesta na porta di e empresa. E principal causa di e salida masal aki ta cu nos a perde salario, un trahado cu no por cumpra ni un webo cu su salario, ta un esclavo,” sr. Freites a declara na Univision.
E problema cardinal cu sr. Freites ta señala ta cu e empleadonan paga na bolivar a mira nan salario, pa un empleado cu 25 aña di experiencia, baha te na ekivalente di cuatro dollar pa luna. Mientras cu un empleado di un compania contratista di PDVSA tin sueldo di entre 5.000 pa 15.000 dollar pa luna. “Esaki ta loke nos ta reclamando. Igualdad. Igual trabao, igual salario.”


text:
Diahuebs atardi a drenta informe di un accidente cu hende herida tras di Watertoren den Spinozastraat, mesora a dirigi tanto polis como ambulans pa e sitio. Na yegada di e patruya a bin constata cu persona lo tabata bahando di su auto ne mesun ora cu un auto tabata pasando den e caminda y easki a hasi danjo na ambos vehiculo. Ambulans a presenta na sitio pa atende cu e meneer cu tabata bahando di su auto ya cu e tabata keda di basta dolor di schouder pa via di e accidente. A tranporte pa hospital pa tratamento medico.
Polis y ambulans a bay Spinozastraat pa un accidente cu hende herida.
Diahuebs atardi a drenta informe di un accidente cu hende herida tras di Watertoren den Spinozastraat, mesora a dirigi tanto polis como ambulans pa e sitio. Na yegada di e patruya a bin constata cu persona lo tabata bahando di su auto ne mesun ora cu un auto tabata pasando den e caminda y easki a hasi danjo na ambos vehiculo. Ambulans a presenta na sitio pa atende cu e meneer cu tabata bahando di su auto ya cu e tabata keda di basta dolor di schouder pa via di e accidente. A tranporte pa hospital pa tratamento medico.


text:
Reportahe di trabounan di Parlamento durante e promé kuartal di aña 2021
Djaweps 8 di april 2021, Parlamento di Kòrsou a publiká estadistika nan relatá na funshonamentu di Parlamento di Kòrsou durante di e promé kuartal di aña 2021.
Durante e promé kuartal di aña 2021 tabata tin total di 4 Reunion Públiko i 6 Komishon Sentral. Un total di 6 punto di agènda pa Reunionnan Públiko i tambe pa Komishon Sentral. Por tuma nota ku vários Parlamentario a hasi uso di nan derechi di hasi pregunta na minister nan. Durante reunion nan Públiko un moshon a wòrdu presentá.


text:
The content originally appeared on: Diario
ORANJESTAD (AAN): Diadomingo atardi a tuma lugar na Gloria Entertainment Complex,
e bautiso oficial di e uniformnan nobo di team di RCA.
Den presencia di diferente invitado, cu patrocinador, y mayornan, esnan di Division di Honor a estrena nan uniform nobo.
Directiva nobo di RCA tambe tabata presente, y nan tur bao direccion di Vice-President Jeanmarc Ras, y President Jeff Lopez. E Directiva nobo tin algun plan grandi pa e club, cu ta encera hopi trabao!
President Lopez a indica cu na December el a postula su mes pa presidente di e club, y e retonan cu el a topa ta grandi y mientras tanto a introduci un maneho tecnico dirigi na e hobennan cu ta forma parti di e team. El a bisa di ta orguyoso pa mira cuanto patrocinador nobo a drenta den boto cu e tricolornan di Solito.
Bohama Aruba NV ta un di e patrocinadornan nobo pa RCA su Division di Honor. Pa demas teamnan, tambe tin Aruba Bank, Smit & Dorlas, Cinnabon, ARCAS Partners, Pro Frame, y PowerAde.
E uniform normal di RCA ta tricolor, y e uniform ‘away kit’ ta color cora completamente.


text:
The content originally appeared on: Diario
ORANJESTAD (AAN): Santuario di Burico na Aruba ta di fiesta den e dianan aki.
Exactamente 25 aña pasa e fundador di e Santuario di Burico, Ramon Boekhoudt, a busca refugio pa e prome burico cu yama Bambam. Ainda Bambam ta na bida, y ta bibando conhuntamente cu 130 otro burico den e Santuario.
E Santuario di Burico a bira un atraccion turistico riba nos isla, cu un total di ongeveer 30,000 bishitante pa aña. Pero mas cu esey e Santuario ta un lugar di refugio, cuido y siguridad pa nos buriconan. Mas cu 40 boluntario ta duna nan tempo, amor y cuido na e buriconan.
Pa celebra e fecha historico aki, e Santuario di Burico a organisa un Feria diadomingo, 24 di April di 10’or mainta pa 3’or atardi. Lo bai tin hopi actividad pa grandi y chikito, como tambe 30 booth cu diferente artesania y producto, musica pa entrene tur presente, weganan pa mucha y tambe dushi cuminda y bebida. Varios shelter y organisacion di bestia tambe lo ta presente. E organizadornan lo tene un subasta cu bunita mercancia.


text:
WILLEMSTAD.- Giovanni (Gio) Quilotte a bai keiru Hulanda i sin ku e sa el a keda kontagiá ku e vírus di COVID-19. E ta relatá su testimonio, spera ku esaki lo sirbi komo un atvertensia pa nos kuida. “Si mi eksperensia por yuda un persona komprondé e posibel otro banda di e medaya di e Vírùs di COVID-19 (“Griepje”) i su posibel konsekuensianan pa abo, bo famia stimá, a korto, mediano i largo plaso, e ora ei mi testimonio a hasi su trabou”.
Komienso:
26 pa 29 di òktober 2020 na Den Haag: (Mi tabata ku fakansi na Hulanda pa bishitá mi esposa i yunan). Mi no ta sinti mi bon: keintura, kalafriu i diarea, pero hole, smak i hala rosea ta tòp-tòp. Ai Dios ta “Griepje” mi tin.
Djabièrnè, 30 di òktober 2020:
Den kama 5 dia kaba. Síntomanan mesun kos, pero un doló di kabes, loke se yama ‘show stopper’, komo si fuera parti dilanti di bo tapa di kabes ta den bula afó. Tumando paracetamol pa bai dilanti.
Djasabra, 31 di òktober. 2020:
Mi kasá i yunan ta masha nèrvioso. Nan ta mira ku mi no por mas; yorando den kama. Ban, nos ta bai hospital. Resultado: Zetpil i mas paracetamol. Síntomanan ta meskos, pero mi zuurstofsaturatie ta bon: 98%. Pues mi tin basta oksígeno den mi sanger. Esaki ta un aspekto ku lo bin bèk hopi.
Djaluna 2 di novèmber 2020:
Situashon a bira pió! Pero mi no ke atmití! Bai molestiá mi kurpa den hospital atrobe; kana den friu pa mi yega mi outo; pa hòspital manda mi bèk kas atrobe. Pero mi kasá ta mira ku mi ta hopi malu; mi halamentu di rosea ta iregular; mi ta malu, mi ta sofoká.
Yegada hòspital na Den Haag: “Meneer Quilotte, U wordt per direct opgenomen, nu. Uw vrouw mag helaas niet mee naar binnen”. Daar staat ze dan: geen afscheid, geen kusje, geen brasa. Kurason kibrá mi ta wak e kana bai.
Den ménos ku 2 ora riba infüs, hopi angua i esun fastioso ta e angua ku nan ta hinka pa saka sanger, spesífikamente pa midi kuantu oksígeno tin den bo sanger, na bo pòls.
Potrètnan di pulmon, CT scan, antó no lubidá e masker di oksígeno ku 15 òf 20 liter pa minüt, oksígeno puru, direktamente riba bo kara, den stail di Dartfather Starwars! Imaginá bo: 10 bòter di 2 ltr di coca-cola pa minüt. Ta 600 bòter pa ora, ta 14,400 bòter pa dia pa mi por hala rosea.
Despues di stabilisá, mi a wòrdu hibá pa mi kamber, mi so, isolá den un kamber, piso 7. E kamber ta nèchi. Mi ta sintí mi bendishoná ku mi ta den bon man i gradesido na Dios ku mi tei. Gio bo tei!!
Ku e ritmo di e zonido ora mi ta hala rosea di e bòter di oksígeno, style di Dartfather, mi a pega soño.
Djamars 3 di novèmber 2020: Dia di echonan.
Dòkter: “Mr Quilotte u bent heel ziek, maar u wordt zeker beter”. Di mes ku mi ta bai bira bon atrobe, kiko esaki ta??
Atministrativamente tambe tur kos mester wòrdu reglá! Danki Dios mi tin mi kasá i mi sosten amplio i amigunan ku, bon mirá, ta mi rumannan di un otro mama.
Sin nan ta kon nos lo a hasi. Mi tin mester di trankilidat den mi mente.
Konklushon:
COVID: SI !
Long embolie: SI !
Posibel bakteria adishonal!
Tratamentu:
Antibiótika via infüs; bloedverdunner plùs paracetamol.
Den e dianan akí mi ta sinti mi basta bon. Mi ta kome bon, mi ta hasi mi fisioterapia tur dia. No lubidá ku henter dia bo ta riba oksígeno. E ophetivo den mi kaso ta, pa kura e long embolie plùs mata e infekshon.
Pero tambe pa baha e dependensia di e 600 bòternan di cola “zuurstof”.
En general ta mi pulmon tin problema pa apsorbá e oksígeno ku bo ta haña den bo pulmonnan. Sin e oksígeno bo situashon ta bai di malu pa pió.
Djárason, 4 di novèmber pa djaluna 16 di novèmber 2020:
Mind soul and faith are strong! Nos ta papiando di bai kas, ruman!! Bòter di oksígeno ta pará kla na kas pa sosten.
Mi por sali for di kamber, mi por kana bai baño (3m) riba 4 liter di oksígeno, mi por baña mi mes, mi por skeiru mi djentenan, mi sa kiko mi por.
Echo: Mi peso a baha ku 15kg. Pianan a bira manera toothpiek
Mi a haña manera 250 mil bòter di oksígeno (2 ltr cola)
100 angua
2 CT scan
i 25 ataka di hyperventilashon.
Ta kas mi ta bai ….. !
Gran Supremo tabatin otro plan
Djamars, 17 di novèmber 2020:
Mi ta sinti ku algu no ta bon. Mi ta sinti manera tin un batayon di sòldachi ta kana di mi pulmon banda robes pa mi pulmon banda drechi.
Relapse, Houston we have a problem!
Sòldachinan a yega, nan a establesé.
Halamentu di rosea: malísimo! CT scan number 3 djamars anochi. Saka hopi sanger pa hasi kweek, pa wak si no tin bakteria.
Malu! Promé biaha ku mi a pensa: Señor mi Dios, por fabor mi no ke muri! Mi ta laga mi mes den BO man!
Djárason, 18 di novèmber 2020:
Dòkter: “Mr. Quilotte, uw longen zijn aangetast voor 70%”. (Bo pulmonnan ta afektá pa 70%). ”Kiko esaki ta nifiká?” “Wel, we noemen dit stage twee van Corona, gebeurd soms. We zien ook verhoogde infectiewaardes.” Awèl, nos ta yama esaki “stage twee van Corona” (“E di dos etapa di Corona”).
Mi no ta dòkter pero lokual ta pasa kousá pa COVID, bo mes sistema di defensa, bo immune system, ta bai bringa kontra tur kos malu den bo kurpa. Pero pasó e ta mira ku e mester defendé kontra di e maldito sòldachinan, bo mes sistema imunológiko ta bringa tur kos malu den bo pulmonnan, pero tambe e kosnan bon.
Anto esaki ta daña bo pulmon. Den mi kaso: 70%.
Imaginá bo mes, ku e bòter di 2 liter di cola i kita 70%. E 30% ta pa abo hala rosea.
No lubidá promé ku djárason dia 18 di novèmber, ta kas mi tabata bai!
Mi tabata sa kiko mi por, mi por a lanta fo’i kama, mi por kana bai baño, mi por baña, skeiru djente.
E Normal Nobo – Mi Realidat Nobo:
Kada un minüt di esfuerso ta tuma mi 3 pa 6 minüt pa bini bei, pa por hala rosea normal. Konsekuentemente: ta tuma mi di posishon drumí riba kama, sinta riba rant di kama: 3 pa 4 minüt. Pa bini bei: Oksígeno – 15 liter.
Mi no tabata sa ku e ‘new reality’ tabata afektá mi asina.
Djárason anochi, mi a disidí di bai baño, ku mi bòter di oksígeno. Ata e maldito oksígeno a kaba ku mi! Bo por imaginá bo? Bo ta sinti ku bo ta bai muri sofoká.
Pániko! Mi no sa kon, pero mi a hasi tur kos pareu: yama zùster, bula riba kama. Mientrastantu zùster ta bezig ta enfoká riba mi halamentu di rosea.
Resultado:
Batimentu di kurason: 270 pa minüt
O2 saturation 82
Tempu pa rekuperá: 4 ora.
Djaweps 19 pa djaluna 23 di novèmber 2020:
Dòkternan a buta mi riba steroids, antibiotics i 3 otro píldora.
Mi ta sinti mihó. Danki Dios. Ketu bai riba oksígeno: 15ltr.
Siguiente paso nan: Mi dependensia riba e oksígeno mester baha.
Djamars 24 pa djasabra 28 di novèmber 2020:
Enfoke ta pa ba baha akseso di oksígeno di 15ltr pa 4ltr pa minüt i hasi fisio.
Mi no ta sinti mi malu; kual ta un sentimentu fantástiko. Awó mi a yega na 8ltr,
ku un saturation di 98%. 4 dia pa yega aki. Kana 2 mtr…., tuma 3 ora pa bin bei.
Mi estado aktual i futuro:
Mi ta asumí, pasó niun di nos tin tur sabiduria di COVID-19 i su konsekuensianan den plaso korto, mediano òf largu:
Baha dependensia di oksígeno pa por sali for di hòspital, mi mes ta spera promé ku djabièrnè dia 4 di desèmber 2020. Un luna ku 2 dia den hòspital mester ta basta awor si!
Basá riba mi òntslag na hòspital, mi ta spera otro siman, mi ta bai haña un ‘check-up’ kompletu di mi salú, inkluyendo mi pulmonnan.
Basá riba e chekeo aki mi lo tende i haña sa kiko mi plan pa revalidashon lo bira. Basá riba esaki por tuma un desishon si mi por revalidá na kas òf den un sentro di revalidashon.
Tempu di revalidashon i su efektividat – nos no sa – ketu…!
Efektonan a largo plaso dor di COVID riba mi salú en general – nos no sa – ketu….!
Ekspertonan ta bisa: Ku revalidashon bo chèns ta hopi grandi ku bo pulmonnan ta bai drecha. Pero nan no por bisa mi pa kuantu porsentahe.
Mi Mente, Mi Alma, Mi Fe i Mi Kièr ta bisa mi ta bin bèk, esei ta sigur!
Algun punto pa pensa riba dje:
Ta masha difísil pa realisá kiko COVID-19 ta. Si ta solamente un “griepje”, antó no tur hende ta bira malu. Ami, Gio, ta un di esnan gradesido ku a skapa, Danki Dios. Otro hende, mesun hende ku mi, lástimamente no a skapa i a fayesé. Mi ta gradisí tur Santu dia ku mi t’aki, ounke mi kaminda ta largu ainda. I spesialmente ora mi wak pafó di hospital i mira Ronald Mc Donald House grandi dilanti mi. Mi ta bendishoná.
P’esei mi ta bisa: “Better safe than sorry”! Keda kas, laba man, si mester subi kaya, protehá bo mes. Ami ta di opinion ku sí tin sentido pa bisti un máskara i mantené distansia.
Kome bon, salú, bèrdura, bebe vitamina C i D, bebe hopi awa, purba move.
Un punto masha kardinal ku nos tur mester pensa riba dje pasó e ta un riesgo ku nos komo hende no ta mira ni sinti fásil, te ora e bati na nos mes porta:
E kòntròl asina importante pa no surpasá e kapasidat ni efektividat di nos salubridat públiko:
Ami a haña COVID-19; mi a purba di kuida mas tantu posibel, pero tambe ku e sintimentu di: “Ai, ta ko’i kèns, ta manera un grip, stòp di eksagerá, sifra estadístika di morto ta abou kompará ku grip i otro malesa”.
E punto ariba no ta e úniko punto. E punto ta ku, si nos lòs laga bai, e riesgo ta hopi grandi ku mas hende di nos dushi Kòrsou lo por bira malu. Ku konsekuensia ku nos hòspital no por yuda hende mas. Antó e ora e problemanan mas serio ta bai start.
Ku konsekuensia ku kisas otro pashènt, kisas bo mama, bo yu, ku mester yudansa agudo no por haña esaki, pasó ami òf abo ta drumí den hòspital pa e ‘griepje’ ku nos ta yama “maldito COVID-19”. E otro banda di e medaya.
Mi ta spera ku mi eksperensia ta duna un tiki mas bista di lokual tambe por ta e medaya, pero e medaya di e otro banda.
Mi ke gradisí tur hende di Westpunt pa Oostpunt, Aruba, Boneiru, St. Maarten, Europa, Merka, Sur Amerika i Lehano Oriente ku a sostené mi i mi famia pa resistí e bataya akí. Boso apoyo i abundansia di bendishon a yuda sigur. I naturalmente e Gran Supremo.
Mente, Alma i Fe ta fuerte.
Giovanni “Gio” Quilotte


text:
Reakshon riba komunikado di prensa di Parman International B.V. riba benta di Banco di Caribe
WILLEMSTAD/PHILIPSBURG – En bista di e komunikado di prensa di Parman International B.V.
(Parman) di dia 16 di sèptèmber 2021, Centrale Bank van Curaçao en Sint Maarten (CBCS) ta
konsiderá ku ta importante pa aklará lo siguiente.
Den kuadro di e proposishon pa bende e akshonnan di Banco di Caribe (BdC), CBCS a organisá un
reunion di akshonista dia 25 di mei 2021. Huntu ku e konvokashon pa e reunion ei, Parman, komo
akshonista di Ennia Caribe Holding N.V., a risibí un splikashon por eskrito di e agènda. Parman no a
presentá i, debí na esei, no tabata posibel pa adoptá resolushon na e reunion. Den un kaso asina, lei ta
preskribí ku CBCS mes, komo e outoridat kompetente den kuadro di e areglo di emergensia, por tuma
e desishonnan nesesario. CBCS a hasi uso di e previshon ei di lei di manera ku benta di e akshonnan
di BdC por tuma lugá.
Den un huisio sumario na mei di e aña akí tambe Parman a pidi Korte prohibí CBCS di bende aktivo
di grupo Ennia (manera BdC). Den su desishon den e huisio sumario ei, dia 28 di mei 2021
(CUR202101147), hues a rechasá e demanda ei (komo tambe e otro demandanan di Parman),
husgando ku e outorisashon ku CBCS a risibí den kuadro di e areglo di emergensia ta abarká benta di
aktivo tambe.
E komentarionan den Parman su komunikado di prensa, esta, ku grupo Ennia su situashon finansiero
lo tabata ekselente na momento ku e areglo di emergensia a drenta na vigor, ta masha leu for di realidat.
E simpel echo ku hues a emití e areglo di emergensia ya ta mustra esei. Es mas, un investigashon a
fondo ku CBCS a realisá unabes ku e areglo di emergensia a keda dekretá a bin saka na kla ku e
défisitnan tabata mas grandi ku loke a premirá. E défisitnan ei a bini debí na retiro masal i ilísito di
fondo ku mas bien mester a keda invertí na un manera rendabel na benefisio di e doñonan di pólisa.
Pa por haña kompensashon pa e retironan ilísito, CBCS, na nòmber di Ennia, a entamá un kaso den
korte dia 11 di òktober 2019 kontra diferente persona, entre otro Sr. Ansary, komo esnan responsabel
pa e défisitnan. Defensa di e kaso ei den korte ta planiá pa dia 14 i 15 di òktober 2021.
Na diferente okashon den e último añanan, a purba di yega na un solushon pa Ennia su défisitnan
grandi den konsulta ku Sr. Ansary. No opstante, te dia djawe, Sr. Ansary no ta rekonosé ku e problema
ta eksistí ni su embergadura. Parman su komunikado di prensa di 16 di sèptèmber 2021 ta un evidensia
mas di esei. Tur e tempu akí, Sr. Ansary no a duna niun indikashon di ta tene kuenta ku interes di e
doñonan di pólisa i, pues, ku e interesnan di Kòrsou i Sint Maarten.
CBCS ta karga responsabilidat outónomo pa implementashon di e areglo di emergensia na Ennia. For
di kuminsamentu, CBCS a hasi esei di e manera mas kuidadoso i profeshonal posibel, buskando
asistensia di diferente eksperto eksterno. Esei mes tabata e kaso tambe den e proseso ku a hiba na
benta di BdC.
Willemstad, 20 di sèptèmber di 2021
CENTRALE BANK VAN CURAÇAO EN SINT MAARTEN


text:
E operadornan ta atende e yamadanan unicamente via e number 522 7424. Nos orario di servicio via e number 522 7424 ta: 7:45 – 11:30 y 1:15 – 3:30.
Pa yamadanan cu drenta via e number 522 7423, no tin un operador pa contesta e yamadanan aki.
E number 522 7423 ta un “doorkiesnummer”. Solamente si e persona sa e number di extension, e ora por yama 522 7423 y marca e number di extension pa e yamada pasa automaticamente na e telefon di e persona concerni.
Pues, si acaso un persona no sa e number di extension, e ora ta importante pa e yama e number 522 7424 pa asina un operador por yud’e.
En corto:
Departamento di Impuesto ta recomenda su clientenan pa tuma nota di e informacion importante aki, pa asina evita cualkier inconveniencia.


text:
E trahadonan di Parke Arikok tin un cantidad di cosnan cu nan ta bin cun’e. Atrobe pa falta di problema entre bestuur cu gobierno y vice versa. E hecho cu no tabata tin director, a trece cambio. Esaki aparentemente no ta funciona tampoco. Sra. Magaly Brito, lider di sindicato SEPPA ta amplia.
Pero loke a haci e situacion pio tabata momento cu e trahadonan ta dividi di otro. Y esaki ta pone cu e dunado di trabao ta dicidi, cu e no por keda traha cu dos grupo, pa cual e ta pone referendum pa sa cual lo ta e sindicato cu lo negocia un contrato colectivo pa e trahaodnan. Pa hopi aña, SEPPA ta atende cu e trahadonan di Parke. Tabata tin un tempo un rancamento aki aya, cual a pone cu mester a yega asina leu di un referendum. Pero, Sra. Brito ta sigui bisa, siman pasa ainda e trahaodnan a acerca SEPPA pa papia di kico ta spera e trahadonan cu e referendum, di kico lo por ta e consecuencianan. Pero na mes momento a indica di con nan tabata kier pa nan asuntonan wordo trata den futuro. Y esey ta pone cu un biaha mas e trahadonan ta respalda SEPPA.
SEPPA tambe a haya oportunidad pa mustra nan ariba cosnan cu a bay robes, y cu esaki ta e momento pa drecha esaki y pa sigui padilanti. Tur mal comprendemento ta keda atras y ta traha pa bay padilanti.
Sra. Brito a sigui bisa cu e situacion di añanan, ta un asunto di bezwaar cu tabata tin hopi tempo y esey ta tarda. Niun bezwaar ta dura di un dia pa otro, pero e ora ainda mester bisa cu e hecho cu e trahadonan di fundacion mester warda ariba Departamento di Recurso Humano pa trata nan asuntonan, y si pa ambtenaar ta tarda hopi, mescos cu trahadonan di fundacion.
E ultimo añanan a surgi e cambionan repentino den statutonan cu un directiva kier a bin cun’e, tin un diferencia ariba esaki, depende con cada grupo ta mir’e. E hecho cu mientras tanto a bin un directiva nobo, esey nan tambe kier mira pa tur e cosnan aki wordo clarifica y pa e trahadonan keda cla. Esaki ta pa Parke tambe mira adelantonan, y esey ta haci cu partidonan cada uno por yega na otro facilmente.
E prome cu e trahadonan a trece padilanti pa wordo trata ta pa recorda tur hende, den e caso aki, e directiva aki. E trahadonan aki anteriormente tabata cay bou di LVV, nan a bay over na Parke cu’n protocol cu tur nan derechonan ta wordo respeta. Un constante discuscion, for di gobierno anterior pa awo, toch tin intentonan pa kibra e areglo di subsidio pa e trahadonan. Y esaki ta algo cu e trahadonan kier pa sigui lucha pe y asina garantisa cu tur nan derechonan ta wrodo garatnisa den un contrato colectivo. Pero tambe cualkier directiva cu ta representa e dunado di trabao, cu e no ta bay over sin mas. A base di esey, cu no ta solamente un cantidad di placa ta duna cada fundacion y esey cu tur e risico cu e derechonan ta wordo garantisa den e contrato di trabao, segun Sra. Magaly Brito, lider di sindicato SEPPA.


text:
E Asosiashon di Arkitekto i Ingenieronan SAIA (nòmber nobo: Dutch Caribbean Architects and Engineers, DCAE), den konsulta ku FTAC a adaptá su kondishonnan di kontrato (“ARNA”) na e reglanan nobo di kompetensia. E kondishonnan di ingenieronan tambe a wòrdu integrá den e mesun areglo.
E adaptashon di e areglo ku ta konserní e relashon legal entre arkitektonan i nan klientenan tabata nesesario pa e areglo por kumpli ku e reglanan den e Ordenansa enkuanto Kompetensia. E areglo bieu di 1978 tabata kontené tarifanan kolektivo fiho, determiná pa e asosiashon. Den e Ordenansa enkuanto Kompetensia esaki no ta posibel mas. E Ordenansa ta prohibí pa asosiashon di empresarionan fiha preisnan kolektivamente. Esaki ta konta tambe pa e areglo di ingenieronan i nan klientela. Bou di e reglanan nobo, arkitekto i ingenieronan mes por fiha nan tarifanan individualmente. Esaki ta trese kuné, ku tin mas kompetensia i tambe preisnan mas abou pa e klientenan. Ademas e areglo nobo tambe a wòrdu modernisá.
Alberto “Chos” Romero: “SAIA a yega den bon entendimentu ku FTAC na e desishon pa adaptá su kondishonnan di kontrato na e reglanan di kompetensia. Esaki ta bon pa kompetensia, bon pa e klientenan I tambe bon pa e konsumidó. Nos ta hasi un yamada na tur otro asosiashon pa nan tambe adaptá nan kondishonnan di kontrato òf otro reglamentunan pa nan kumpli ke e Ordenansa enkuantu Kompetensia. Si ta nesesario nan por pidi konseho na FTAC”.
Miembronan di SAIA di awor en adelante lo mester hasi uso di e areglo nobo ku e nòmber “Algemene Regeling voor Opdrachtgevers en Adviseurs 2018 (“AROA”). FTAC lo duna atenshon na e areglo nobo aki den nos aktividatnan informativo na Gobièrnu i empresarionan.
Arkitekto I ingenieronan ku sigui hasi uso di e areglo bieu, ta aktua kontra di e Ordenansa enkuantu Kompetensia. FTAC lo keda vigilá kumplimentu ku e palabrashon hasí ku SAIA i lo imponé un multa den kaso di inkumplimentu.
Por haña e desishon kompleto di FTAC riba link aki.
Siñalnan tokante di violashon di e Ordenansa enkuantu Kompetensia, por wòrdu mando na info@ftac.cw òf por pasa na kantor di FTAC na Pietermaai 6.
Bo ke mas informashon? Tuma kontakto ku info@ftac.cw, telefòn: +5999 461 00 67


text:
Kralendijk- Den tur e kompanianan di telekomunikashon na Boneiru, TELBO ta esun ku ta mas poko-poko pa resolvé keho di kliente.
Esei ta sali na kla for di un enkuesta ku ABC Online Media, huntu ku e kompania Linkels & Partners a ehekutá den dianan tras di lomba. Na tur tin 228 kliente ku a yena e enkuesta. Mayoria di e partisipantenan na e enkuesta ta kliente di mas ku 1 kompania.
E kompania ku ta skor mihó pa loke ta traha di resolvé keho ta Flamingo TV. Segun e respondentenan, den 76% un keho na Flamingo TV ta keda resolvé sea hopi lihé (32%) òf lihé (44%). E kompania ku ta skor na di dos lugá ta UTS/Chippie. Aki 42% di respondente ku kehonan ta wòrdu resolvé sea hopi lihé (10%) òf lihé (32%).
Na Digicel kliente ta ménos positivo tokante e spit ku kua ta atendé keho. 9% ta deskribí esaki komo ‘hopi lihé’ i 21% komo ‘lihé’.
Nu último lugá ta bini TELBO. Segun respondentenan, na TELBO 3% di respondente ta sinti ku TELBO ta atendé ku keho di forma ‘hopi lihé’, mientras ku 14% ta opiná ku esaki ta lihé.
Poko-poko
A wak tambe e otro banda, o sea kuantu respondente ta di opinion ku ta resolvé keho sea hopi poko-poko òf poko-poko. Esun ku ta skor mihó aki ta atrobe Flamingo TV, di kual solamente 8% di respondente a bisa ku nan ta poko-poko òf hopi poko-poko pa resolvé keho. Na UTS 14% di respondente ta kalifiká e spit pa resolvé problema sea hopi poko-poko òf poko-poko. Na Digicel 24% di respondente ta di opinion ku ta atendé nan keho sea hopi poko-poko òf poko-poko.
Na final, esun ku a skor mas malu riba e aspekto aki ta TELBO, kaminda no ménos ku 53% ta opiná ku kehonan ta wòrdu resolvé sea hopi poko-poko (28%) òf poko-poko (25%).
Lesa tambe:
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer
- Ministernan di hustisa di Aruba, Kòrsou i St. Maarten a reuní na Boneiru
- Studiantenan di Boneiru ta haña dispensashon di e Visitor Entry Tax via email
- Paso pa paso Mariadal ta bai bèk na su operashon normal


text:
E cantante y actriz, Lady Gaga, a converti door di su propio merito den un di e faboritonan pa gana e premio Oscar pa e miho actriz protagonista. Su interpretacion di e socialite, Patrizia Reggiani, cu a wordo acusa den e decada nobenta di a contrata un ‘hitman’ pa deshaci di su casa, Maurizio Gucci, rol interpreta pa Adam Driver den e pelicula, House of Gucci, finalmente a posiciona Lady Gaga como un di e streanan contemporaneo di cinema.
E artista a papia den varios ocasion tocante e forma con el a mescla cu su personahe pa dune credibilidad den su actuacion y pa basicamente converti su mes den un ‘clone’ di Patrizia. Pero, te awo e no a comenta tocante e maldicion cu Patrizia a mande riba dje, pa venga su decision pa participa den un proyecto cu ta profundisa den su pasado scur.
Lady Gaga ta conta: “Riba e ultimo dia di shooting, mi tabata riba e balcon den mi apartamento na Roma, Dean Martin su cantica Mambo Italiano tabata tocando y mi tabata humando un sigaria. Mi tabata interpretando Patrizia y di algun manera mi tabata sa cu mi mester a despidi di dje. Diripiente un multidud di musca a cuminsa sigui mi tur caminda, di berdad mi a pensa cu el a manda nan pa mi. Na e momento ey, mi tabata cla pa bis’e ayo”.
Contrario na e manera- y metodonan di Patrizia Reggiana pa ‘boycott’ e produccion di e pelicula, House of Gucci, e herederonan di Aldo Gucci no a warda hopi pa manda un comunicado pa critica e manera con e cineasta Britanico a enfoca su mes riba un tema asina delicado. Nan a expresa tambe nan decepcion, cu e no a ni sikiera consulta nan prome, pa por a conta nan storia cu mas precision posibel.


text:
Calabas/Kudawecha – Despues di un siman largo di tension, di tiramento di palabra ‘heen en weer’ y chuerchemento bay off, porfin e bataya tan spera entre e trabuconan di pariba di brug, esta TEAM PARIBA LEGENDS, y e cunukeronan di TEAM BOU PALO BOYS, a drenta e arena diasabra anochi ultimo n’e unico y mundialmente famoso Domino Square Garden na Calabas. Cos tabata cla e anochi ey p’e ‘fireworks’!
Prome cu half time, e ekipo di BOU PALO BOYS mester a wanta dos clean board, dos sapato blanco bunita asina cla pa yena nan cu yerba y pone pa Sinterklaas su cabay! Sinembargo, mester bisa cu cunukeronan di BOU PALO a hala faha mara y a drenta mita tempo c’un bentaha di 11 – 8.
Den e di dos tanda, ata ‘express delivery’ ta bati na porta di PARIBA LEGENDS. Ora nan habri porta wak, nan ta haya nan dos sapatonan blanco cu etiket marca ‘retour tosender’! Cos a bira hot di biaha! Den un tremendo bataya estilo ‘last lap’, BOU PALO BOYS ‘langzaam maar zeker’ ta sa di bay dilanti y na final presion ta coy curba dje legendarionan di pariba y nan nervionan no por wanta mas. BOU PALO BOYS ta gana cu score convincente di 21 – 16, y ta pinta un mapa bunita p’e legendarionan unda nan mag bay sosega bou dje famoso palo dilanti Domino Square Garden! Un remarca cu a yega na mesa di redaccion ta cu e famoso y legendario ‘Snor’ Perez no a hunga e anochi ey, y ta p’esey mes a keda demostra cu sin e ‘edge’ di Snor, PARIBA LEGENDS nan ‘handsanitizer’ ta bira slap … slap! Por ultimo, den un entrevista exclusivo, un ex-pancho di decada 70, un tal R.J., a declara cu cuidao sigui uza e palabra ‘LEGEND’ sin su autorisacion, ya cu t’e ta e unico cu mag yama su mes LEGEND DI PARIBA. Shonnan keda pendiente pasobra e desenlace dje novela aki no a yega ainda!


text:
Kralendijk – Kolegio Ehekutivo ta konfrontando retonan grandi riba tereno di maneho finansiero i ta nesesario pa tuma medida pa formalisá maneho di tereno. Kolegio di supervishon finansiero di Bonaire, Sint Eustatius i Saba (Cft) a mustra riba e puntonan aki den su kòmbersashonnan ku Kolegio Ehekutivo. Ademas Cft ta konsehá Bonaire pa traha un plan di gastu pa e reservanan akumulá di e último añanan.
Tin informashon positivo tokante e rekuperashon premirá den e di dos mitar di aña na Bonaire. E kantidad di infekshon di coronavirus ta bou di kòntrol, parsialmente komo konsekuensia di un grado relativamente haltu di vakunashon. Rekuperashon di turismo lo kondusí entrada di impuesto mas haltu pa Bonaire. Den e promé kuartal di 2021 e entradanan relashoná ku turismo tabata USD 0,5 mion ménos ku loke a presupuestá. E espektativa ta ku e entradanan aki, inkluyendo entrada di impuesto, lo oumentá den e di dos mitar di aña di 2021.
Bonaire no ta progresando sufisientemente riba tereno di maneho finansiero. Akountent a emití un apstenshon di opinion pa e kuenta anual di 2020. Aktualmente ta ehekutando un aktualisashon di e plan di mehoramentu di e maneho finansiero. Debí na retraso den mehoramentu di maneho finansiero, un deklarashon aprobatorio di akountent pa 2021 no ta parse faktibel mas. Ta di gran importansia pa Bonaire tuma e medidanan nesesario den su maneho finansiero i traha pa logra un deklarashon aprobatorio di akountent pa 2022. Ku yenamento di dos funshon importante – Hefe di Finansa i Sekretario Insular – Cft ta spera ku Bonaire lo tuma e pasonan nesesario.
Ora ku a aprobá e presupuesto, Minister di Asuntonan Interno i Relashon den Reino (BZK) a pone entre otro komo kondishon ku Entidat Públiko Bonaire lo stipulá rápidamente su maneho di tereno. Sinembargo, e nota preliminar (kadernota) pa maneho di tereno tin basta tempu kaba na Konseho Insular. Entretanto e fechanan límite di respektivamente 31 di desèmber 2020 i 30 di aprel 2021 pa aprobashon di e maneho aki a pasa kaba.
Cft a hasi un bishita na Bonaire dia 29 di yüni 2021 i a hiba kòmbersashon ku Kolegio Ehekutivo, Konseho Insular, e Representante di Reino suplente i e Direktor di Programa di e Akuerdo di Gobernashon.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Detenshon den kaso di tiramentu.
KOMUNIKADO DI PRENSA 321 /2022
21 yüni 2022
Detenshon den kaso di tiramentu.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 21 yüni 2022, alrededor di 13.16’or Sentral di Polis a risibí notifikashon ku den
Kaya Cruzeiro mester tin un tipo den un pikòp ku a lòs bala riba un persona ku tabata sintá
den un otro vehíkulo.
Despues di algun ratu Sentral di Polis a bolbe risibí informashon ku e sospecho lo ta biba
den e mesun kaya.
Mesora a dirigí un unidat di polis, ku na su yegada a bin topa ku un arma di kandela.
Na e sítio, polis a hasi detenshon di e hòmber sospechoso S.E.F.O. nasé na Kòrsou di 59
aña di edat.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.
insurance, gas, electricity, loans, mortgage, attorney, lawyer, donate, conference


text:
ORANJESTAD (AAN): Diamars atardi a tuma luga final di e Deporte Escolar di futbol pa scolnan avansa riba e cancha di Cruyff Court cu awor ta carga e nomber di Denzel Dumfries.
Loke a haci e atardi aki uno hopi special tabata cu e astro di futbol Denzel Dumfries tabata presente durante e atardi ameno y pueblo di Aruba tabatin oportunidad pa conoce e futbolista profesional Denzel Dumfries di cerca. Hopi mucha cu nan mayornan a pasa saluda Denzel, saca potret y ricibi firma di nos strea internacional di futbol.
Den nomber di Gobierno di Aruba Minister Endy Croes a duna un reconocemento di na Denzel Dumfries di ‘Excelencia den Deporte’ como futbolista internacional y muestra di gradicimento na Denzel Dumfries pa su presencia na Aruba pa Weganan Escolar 2022.
Na mesun momento Denzel Dumfries a sorprende e mandatario di Deporte cu e uniform oficial cu el a uza den e wega unda Hulanda a gana Belgie 4-1 na inicio di luna di juni.
Un atardi ameno yena cu alegria y emocion pa e muchanan cu por a conoce nan idolo di futbol.
Y di e forma aki Minister di Enseñansa y Deporte Endy Croes y den nomber di Pueblo di Aruba a gradici e astro di futbol pa su presencia y a desea Denzel Dumfries tur clase di exito den e proximo mundial di futbol Qatar 2022.
https://diario.aw/categories/noticia/deporte/grandi-y-chikito-a-gosa-di-e-presencia-di-e-astro-di-futbol-internacional-denzel-dumfries#sigProId993323f72c


text: Diamars anochi a drenta informe di un accidente di cadena yegando e rotonde Pos Chikito bayendo direccion pariba, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente di cadena entre 3 auto pero ambulans a pasa controla y ningun hende a resulta herida. Polis a atende e accidente unda cu un chauffeur no a regula su velocidad ni a mantene distancia a bay dal tras si e auto su dilanti y consecutivamente e ultimo aki a bay dal tras di e otro auto su dilanti.


text:
Tratamentu klíniko
Mi no por hèndel na kas. Kiko awor?
Klínika Capriles ta ofresé un bon tratamentu klíniko pa malesanan sikiátriko i problemanan sikososial serio. Bo por pensa por ehèmpel na: kehonan sikótiko, bèsnan ku ta varia, estorbonan di personalidat, anshanan serio i depreshon pisá ku ta hasi ku bo no ta sali pafó mas, demensia i trastorno dor di dependensia i maluso di supstansianan narkótiko. Den un situashon asina ta konsehabel pa keda den e klínika, 24/7, 7 dia pa siman. Nus ta traha den estrecho kolaborashon ku médikonan ku ta referí i profeshonalnan de kuido pa salú menta pa yega na bon kuido.
E klínika ta brinda un ambiente sigur pa traha riba rekuperashon. Tin bia un atmishon temporal ta nesesario pa bin bèk den balans, Esaki ta sosodé solamente si ègt no por otro. Bo mes por tuma kontakto ku un dunadó di yudansa, pero un miembro di famia òf un persona mas yegá tambe mag yama klínika òf dòkter di kas. Miho kos ta pa tuma kontakto promé ku e situashon sali for di man.
Kon un atmishon ta bai?
Tin hende ta skohe pa un atmishon boluntario den Klínika capriles, otro ta keda atmití obligatoriamente. Tim bia ta trata di urgensia I un médiko ta disidí ku un atmishon ta nesesario. I tin bia ta wes ta dikta ku un kliente ku ta bou di kuratela mester di un time-out. E klínika ta traha hunt uku bon a kresementu i rekuperashon.
Mi ta skohe pa un atmishon boluntario.
Tin bia bo mester di un time-out pasó bo problemanan ta resultá persistente i bo mes no ta sali afó mas.Kon drástiko ku e por ta, un atmishon den klínika ta duna bo e oportunidat pa den un ambiente seif, traha riba bo rekuperashon. Si bo ta bai di akuerdo ku e proposishon pa atmishon, nos ta papia di un atmishon boluntario. Bo no ta ward ate ora tin un krísis serio, pero bo ta tuma kontakto ku bo dòkter di kas òf spesialista promé ku emergensia presentá.
Ta internámi obligá.
Un intervenshon di krísis por kondusí na un atmishon inboluntario. Esaki ta sosodé solamente den kaso ku bo ta forma un peliger pa bo mes òf pa otronan. Un atmishon obligá no por asin’asina. Tin un prosedura konsiensudo ku ta ankrá den lei. Intenshon ta ku, mas lihé posibel, bo bira un poko mas trankil atrobe (stabilisá ta yama esei) i ta siña haña un balans nobo. Ora bo ta stabil atrobe, ta hasi palabrashonnan ku bo tokante kon sigui I bo plan di tratamentu.
Mi mester di yudansa purá. Krísis!
Si un dòkter ta haña ku intervenshon imediato ta nesesario, e ta papia di un intervenshon di krísis. E por intervení den un krísis kaminda bo ta trastorná òf por ehèmpel agresivo. Por ta ta bira violento riba kaya òf na kas i mester yama polis. E peliger akí por ta pa esun konserní mes tambe, manera den kaso di un posibel matamentu di kurpa òf un sikósis. Warda te ora por ehèmpel e dòkter di kas tin ora di konsulta no por e or’ei. E intervenshon di krísis mes tin bia ta duna sufisiente solushon, pero hopi bia ta un fase di transishon pa kuido regular.
Mi ta bou di kuratela.
Ora bo ta bou di kuratela, ta deklará bo ‘inkapas na aktua’. Esaki ta nifiká ku bo mes no mag tuma desishonnan práktiko sin permit di bo kuratòr. Ounke un hende ta 18 aña bai ariba, pa por ehèmpel sera un kontrakt di kompra òf hür, mester di permit di su kuratòr. Meta di kuratela ta pa protehá e persona konserní riba tereno personal i finansiero. E prosedura akí ta ankrá den lei.
Kon ta bai na yegada?
E prosedura ta masha simple riba e promé dia. E hendenan di Klínika Capriles t’ei pa yuda bo. Ora atmití bo den Klínika Capriles, e dunadó di tratamentu ta splika bo kòrtiku e prosedura. Riba e dia ei mes bo tin un intake, un kombersashon di atmishon ku e dunadó di tratamentu (sikiater òf sikólogo) i un enfermera/bruder. Den kaso ku bo dunadó di tratamentu no ta un sikiater, lo bo hiba un kombersashon ku e sikiater di e departamentu tambe.
Kiko ta sosodé durante un tratamentu?
Diagnostiká I traha plan di tratamentu
Huntu ku bo dunadó di tratamentu bo ta traha un plan di tratamentu. E plan akí ta kontené e loke boso palabrá tokante bo tratamentu. Esaki bo ta hasi en prinsipio huntu. Bo por enbolbí bo famia tambe. Pa por traha un plan, abo i bo dunadó di tratamentu mester yega na un akuerdo tokante kiko ta e kehonan. Tin bia mester di investigashonnan pa yega na un diagnosis (temporal). Ta importante pa boso ta di akuerdo ku otro tokante kiko ta e motibunan di bo kehonan.
Konkordá meta i espektativanan
Despues ta determiná huntu kiko ta e metanan ku bo ke logra i di ki manera bo dunadó di tratamentu i abo ta bai realisá esaki. Bo ta palabra tambe na ki momentu i kon ta finalisá bo tratamentu. Esaki ta importante, pa asina e espektativanan no ta muchu haltu ni muchu abou. Ta laf si abo ta kere ku mester di 10 kombersashon, i bo dunadó di tratamentu ta kalkulá ku mester di 20.
Sigui tratamentu
Parti di un plan di tratamentu por ta por ehèmpel: terapia individual i den grupo, den kombinashon ku terapia di músika. Ta difísil pa tur hende pa kambia nan estilo di bida, pensamentunan òf komportashon. P’esei un tratamentu ta tuma tempu, pero bo por tin benifisio di dje pa bida largu.E plan akí mester ta ofisialmente akordá dor di abo i bo dunadó di tratamentu promé ku bo tratamentu por kuminsá.
Evaluá
Ta evaluá e tratamentu ku regularidat. Durante e evaluashonnan bo ta deliberá ku bo dunadó di tratamentu i otronan kon e tratamentu ta kanando. Ta deliberá bo plan tambe den e grupo di tratamentu di tur e dunadonan di kuido enbolbí.
Tratamentu ta kla
Na momentu ku bo a rekuperá di tal forma ku bo por bai ku retiro for di e klínika, ta kasi tur loke ta nesesario pa organisá esaki. Komo aktividatnan ku tin ku entamá pa por laga bo bai kas, bo por pensa na:
- pone bo famia na altura di e fecha di retiro,
- prepará preskripshon pa remedy pa un botika den bo bisendario, i
- regla eventual poskuido. Bo mes por indiká ora bo ke keda den poskuido, klínika ta regla esaki e or’ei.
Ki ora bo por haña retiro ta depende kompletamente di bo progreso durante e periodo di atmishon. Esaki ta diferente pa kada persona. Nos ta trata na no laga hende keda mas largu ku nesesario – kuido no ta barata I un kliente ku a rekuperá por bai kas bèk òf por ehèmpel un forma di bibienda ahustá.Na mes momentu nos ke tin sigur sí ku hendenan ta basta firme pará den nan sapatu ora nan bai kas, i por keda den balans riba nan mes. Ku poskuido nos ta purba di prevení ku kos ta bai robes lihé despues di sali for di klínika.
Kiko ta pasa den kaso di un rekaida?
Un rekaida ta fèrfelu pa tur hende. Sinembargo, durante e proseso di rekuperashon ta normal ku bo por enfrentá momentunan bon i tambe ménos bon. Si bo haña rekaida, nos lo bolbe kuminsá mésora bèk ku e tratamentu pa asina sòru ku bo ta bai bèk den un mihó estado mas lihé ku ta posibel. Tin bia un par di kombersashon ta sufisiente, tin bia un atmishon kòrtiku ta nesesario pa lanta bèk. Ta prudente pa komo kliente òf famia/amigu/bisiña hala atenshon si no ta bayendo bon i no laga un dep fuerte, ansha paralisante òf situashon fèrfelu sali for di man. Pa pidi yudansa tin bia por ta difísil, pero sa ku esaki lo ta e mihó desishon.


text:
31 YÜLI 2011 – Nos a menshoná riba nos página di wèp diferente biaha kaba kiko ta e normanan di WHO (World Helath Organization). E ora ei nos a sali for di e norma ku ta relashoná ku un periodo di tempu di 10 minüt. Sinembargo WHO konosé otro norma tambe, relashoná ku un promedio di 24 ora. WHO ta bisa ku un persona (medial), midí pa un periodo di 24 ora, no tin mag di wòrdu eksponé na un nivel di dióksido di suafel ku ta mas haltu ku 20 µg/m3 (medial) (pronunsiá komo 20 mikrogram pa meter kúbiko). Den e gráfika akibou por mira kon e situashon tabata durante último luna na Kòrsou, bou di huma di refineria Isla (na altura di Beth Chaim). Luna pasá Isla a surpasá e promedio di 24 ora di WHO pa dióksido di suafel, bo por bisa, strukturalmente. Kiko ta e efekto pa salubridat? Mira aki pa haña un impreshon. SMOC ta remarká ku den e kaso akí solamente ta trata di dióksido di suafel. Loke no ta konosí ta dato di otro supstansha, pasobra no ta midi eseinan. Ma WHO ta afirmá ku emishon di dióksido di suafel hopi biaha ta bai kompañá di emishon di ‘co-pollutants’. Pa terminá: SMOC tin duele di tur hende, inkluso empleado di Isla, ku ta sufri di problema di rosea, asma òf pulmon.
Comments Off on PELIGER PA SALÚ BOU DI HUMA |


text:
Mas ku 100 boluntario a bai Klein Kรฒrsou den wikรจnt รบltimo pa hasi un limpiesa grandi riba diferente parti dje isla no habitรก.
Djasabra รบltimo mas ku 100 boluntario bou di Curaรงao Clean Up a bolbe bai Klein Kรฒrsou pa hasi un limpiesa grandi. E biaha aki no a konsentrรก riba e shushedat ku laman ta spula trese kantu pero a bai pa limpia e mini lรจntfel ku a sobra patras dje kasnan di piskadรณ i pโesei ekspertonan di asbรจst tambe a forma parti dje tim pa yuda deshasรญ dje plachinan bentรก abou. Riba e mini lรจntfel a konstatรก ku tin basta djaka ta biba, ku ta kome webunan di para i probablemente di turtuga.
Mester tene kuenta ku Klein Kรฒrsou ta kai bou di un โRamsargebiedโ. Esei ta un aria ku un pais tin e deber di konservรก e naturalesa. Klein Kรฒrsou ta un sitio kaminda turtuga bรจrdรจ, โendangered speciesโ (animalnan ku ta desaparesiendo) ta bin pone webu . Banda di esei tin hopi sorto di para di laman, den nan tambe diferente โendangered speciesโ, ku ta bin pone nan webunan na Klein Kรฒrsou.
Curaรงao Clean Up huntu ku tur otro organisashon ku ta yuda, ta mira e nesesidat urgente pa kuida e pida baranka aki ku tin un balor imenso pa nos naturalesa.
E akshon di limpiesa aki a eksihรญ un preprarashon adelantรก imenso ya ku ta basta trabou mester a desplegรก riba e isla ku e ekspertonanan di e diferente kompania i instansianan.
Nos minister di Salรบ Pรบbliko i Medioambiente, sra. D. Janga , kompaรฑรก pa sr. G. Murray, โsector directeurโ, tambe a bai Klein Kรฒrsou pa pone nan mes na altura dje situashon na e isla.
Ta di tres biaha ku Curaรงao Clean Up ta hasi un limpiesa grandi asina (2016 i 2018). Boluntarionan di Seaturtle Conservation ta mantenรฉ e limpiesa tur siman
durante nan bishita na Klein Kรฒrsou pa monitoriรก e turtuganan.
Esaki ta demostrรก ku si hasi esfuerso kontinuo POR logra mantenรฉ un sitio limpi .
E aktividat di limpiesa aki tabata posibel Danki na Selikor NV ku semper ta kla pa duna un man, tambe Mermaid Boat Trips CuracaoMiss Ann Boat trips Curacao, Kwisolutions B.V., DeliNova, Firgos Curacao, Coca-Cola Curacao, Sea Turtle Conservation Curacao i Curacao Industrial Divers
Un DANKI grandi ta bai na tur e boluntarionan ku sigur a hasi un gran trabou. Tabatin mester di hopi boluntario pa por a transportรก diferente material pisรก di e isla ku boto chikรญ pa hinka den konteiner riba ‘White Tip โ, ku ta e boto grandi ku a transportรก tur sushi.
Ta publikรก e kantidat di kilo di shushi despues di Selikor pisa esaki, den transkurso di siman, riba nos medionan sosial.
Curaรงao Clean Up ta hopi kontentu ku e koperashon, akshon, dedikashon i konsientisashon di un i tur ku sigur ta kontribuรญ pa keda tene nos Klein Kรฒrsou tambe limpi.


text:
ORANJESTAD – Den cuadro di diversificacion Minister di Turismo y Salud Publico sr. Dangui Oduber ta comprati cu e aeroliña Air Canada ta restart nan vuelonan pa Aruba na October. Semper a kere den e mercado di Canada y awe e cooperacion ta duna resultado.
Den 2022 lo tin mas vuelo directo entre Aruba cu Canada, cual ta facilita y atrae e biahero for di exterior. Esaki lo resulta den un aumento den e “airlift” di Canada pa Aruba. Canada tambe ta recuperando di e pandemia como resultado nan air travel ta booming. Por premira caba cu lo tin un crecemento for di e mercado aki, segun e mandatario.
Minister Dangui Oduber a duna di conoce cu e diversificacion di rutanan di varios aeroliña recientemente ta cuadra cu e maneho di Gobierno. Minister Oduber ta hopi satisfecho y orguyoso di e trabou cu e airlift committee ta haciendo. Ban sigui avansa hunto como pais pa como pais nos yega bek na 100 porciento di recuperacion di nos turismo compara cu aña 2019.


text:
Minister di Finansa ta comparti informacion treci durante e encuentro cu Hefenan di Departamento riba Landspakket y E-government
ORANJESTAD – Durante e encuentro cu Hefenan di Departamento di Gobierno, sra. Indra Zandaam di Ministerio di Finansa a brinda informacion riba e trabounan cu ta wordo haci den cuadro di e Landspakket y tambe riba e avansenan riba e tereno di e-government.
Landspakket
Pa locual ta landspakket a para na e escencia di trayecto y mecanismo di traha. Sra. Zaandam a splica riba e reformanan cu a wordo acorda cu Hulanda 13 di november 2020, a wordo traduci den diferente “uitvoeringsagenda” y den cada kwartaal por wak e progreso di diferente reforma cu pais Aruba. Tambe a duna informacion relaciona cu e aspecto di “uitvoeringsrapportage”, cu ta evaluacion oficial di Tijdelijk Werkorganisatie Nederland, pa locual ta cumplimento di Aruba pa locual ta Acuerdo di Paris. A indica cu e “uivoeringsrapportage” ta escencial pa toma di decision riba nivel di Conseho di Minister di Reino. Ademas a duna informacion pa locual ta e forma di traha y cu e ekipo di Aruba ta cumpliendo den e forma akinan. Aruba tin un Tijdelijk Werkorganisatie Aruba cu ta partner cu e Tijdelijk Werkorganisatie Nederland. Tambe a menciona cu Aruba tin un ekipo estrecho di nos expertonan di sector publico y conseheronan cu ta trahando duro pa keda cumpli cu e reformanan acorda cu Hulanda. Y por bisa cu ta haci esaki exitosamente. E landspakket tambe ta un muestra di e potencial y e forsa di e aparato gubernamental di pais Aruba.
E-government
Sra. Zaandam a brinda informacion tambe riba e E-government Roadmap. Dia 24 di september 2021, pais Aruba a publica su vision pa locual ta mehoracion y optimalisacion di servicionan gubernamental den gobierno. Por medio di un projectmanagementteam a identifica proyectonan escencial cu pais Aruba lo por eherce of sigui haci investigacion cu ta conduci na e mehora e servicio di gobierno. Tambe a splica cu e combinacion di e trayecto di optimalisacion via e
landspakket y digitalisacion via e-government ta yuda pa acelera e diferente reforma nan cu ta necesario pa haci nos pais mas fuerte y resiliente.


text:
Kralendijk– Sinku partisipante di e programa Talent Ontwikkeling Program Bonaire (TOP), a entregá gezaghèber Edison Rijna un buki ku nan mes a produsí. E buki “Nos ta Boneiru” ta konsistí di shete kapítulo.
Den e buki ta pone atenshon na entre otro historia di Boneiru i símbolonan i idioma. E otro kapítulonan ta karga título manera ‘Asina nos ta’, ‘Ramada a kai’, ‘Di paranda’, ‘Move e sintura’, i por último ‘Kita krekeché’.
Diputado Nina den Heyer i Christopher Frans tambe a risibí e buki i a haña un amplio splikashon di kontenido di e buki. Ludrid Bernabela i Jurna Clarenda di Biblioteka públiko Boneiru tambe a risibí e buki “Nos ta Boneiru” for di man di e outornan Marlene Boekholt, Nishanti Balentin, Reinisha Molina, Sainara Koeiman, i Sharnise Alexander.
Kada unu ku ta interesá por download e buki. Pa lesa e buki klik riba: https://www.rijksdienstcn.com/onderwijs-cultuur-wetenschap/documenten/brochures/onderwijs-cultuur/wij-zijn-bonaire/e-book/index
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
Desde ultimo simannan por a tuma nota di diferente veldnan rond Aruba cu ta hayando un bon limpieza. Minister di Deporte Sr. Dangui Oduber ta contento di por a cumpli cu e peticionnan haci na su persona. Apesar cu Aruba ta pasando den un situacion hopi dificil Ministerio di Deporte ta keda purba coopera y contrubui cu deporte te unda cu ta posibel.
E biaha aki a toca turno na veld di Flatstone na Piedra Plat pa haya nan limpiesa y bashamento grijs riba nan veld. Flatstone ta un veld cu ta wordo hopi uza pa entrena y pa hunga weganan deportivo di baseball y softball. Ministerio di Deporte a entrega diferente proyecto caminda a haci limpi, a verf y a drecha edificio na e veldnan.
E maneho di Minister Dangui Oduber ta dirigi ariba mehoracion di infrastructura di deporte, pa asina stimula participacion activo di comunidad den deporte. Tambe pa percura pa tin iluminacion y tambe articial turf na clubnan. Na aña 2019 veld di Flatstone a ricibi su luznan nobo estilo LED cu a yuda cu e iluminacion di e veld y na un costo hopi mas economico.
Minister Oduber ta sigur cu e trabounan haci na diferente veld, centro di bario y clubnan rond di nos isla lo duna un empuhe na principalmente nos hobennan pa practica e deporte di nan gusto den un ambiente sigur.
Nos ta sigui traha na e desaroyo positivo di deporte.


text:
Dialuna mainta riba invitacion di e grupo nucleo di nos grandinan akinan na Aruba, miembronan di partido Pueblo Orguyoso y Respeta (POR) a sinta cu e grupo y a combersa tocante e programa di POR ‘Vision 17-21 Hunto Nos POR’. Nan a duna di conoce cu nan ta hopi contento cu e contenido di e programa aki y cu hopi di e puntonan cu a wordo atendi cu ne den e programa, ta puntonan di prioridad pa nan tambe y a trece algun punto mas dilanti cual nan lo kier pa nos pone atencion na dje.
Asina kier a refleha cu durante henter siman hasta na momento di bishitanan di cas, ta tuma nota cu e peticion pa e program di POR ta grandi. E unico partido cu a presenta un plan realistico pa 2017 – 2021. E programa completo di POR ta disponibel riba pagina di Facebook POR E Forsa Nobo e docmento ta ‘mobile friendly’ tambe pues bo por tin acceso na esaki riba bo aparato electronico preferi. Pa esnan cu ainda no por a wak nos plan di gobernacion, durante siman algun parti/informacion di e contenido ta wordo publica den corant.


text:
Stories By Davyne Croes
-
AVB/ 10 months ago
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba a cai den grupo D hunto cu...
-
AVB/ 11 months ago
Curso basico di referee a cuminsa
Diabierna 30 di juli AVB a cuminsa cu curso basico di referee, esaki ta pa personanan cu ta interesa pa bira referee,...
-
Futbol Aruba/ 2 years ago
Maricarmen boluntario pa UEFA Euro 2020
E siman aki a drenta e grato noticia cu un di nos colaboradornan di Futbol Aruba. Futbolista i boluntario di SV...
-
Division Honor/ 2 years ago
Aruba ta cla pa clasificacion di Concacaf pa mundial Qatar 2022?
Diaranson FIFA y Concacaf tabata tin e sorteo official pa clasificacion di Concacaf pa mundial Qatar 2022. Ta claro cu nos...
-
David Puriel ta retira for di Caravel
Diadomingo David Puriel a dirgi su ultimo wega pa e ekipo di Caravel. David no kier a bai den mucho detaye,...
-
Independiente Porto Caravel ta promove pa Division Honor.
Independiente Porto Caravel ta titula campeon di Division Uno invicto y ta promove pa Division Honor siguente campeonato. Diasabra Independiente Porto...
-
David Abdul ta retira for di Dakota
Manera cu David Appie Abdul mes a post riba su Facebook personal cu e lo retira como entrenador di Dakota. Ora...
-
AVB/ 3 years ago
Ambos partido di Division di Honor ta tuma lugar Diadomingo
Depues cu directiva di AVB a ricibi informacion additional, entre otro cu no por dispone di e facilidad di CDFF ariba...
-
Division Damas/ 3 years ago
Highlight Division Damas Final
Final division damas highlight.
-


text:
The content originally appeared on: Diario
ORANJESTAD (AAN) — Minister di Economia, Geoffrey Wever, a referi den conferencia di prensa na e introduccion di e Ley “Landsverordening Regeling Consumenten Krediet” cu a wordo aproba siman pasa Diabierna, den Parlamento.
E dignatario a expresa cu esaki si ta den un tono mas positivo, pasobra e ta un bunita ley cu ta na bienestar di e consumidornan (di prestamo financiero), e hende chikito, e personanan cu anteriormente tabata wordo confronta cu prestamonan, na interesnan sumamente halto.
Minister di Economia a menciona cu aworaki, debi na e ley menciona, lo haya proteccion huridico, den e sentido cu ora nan ta fia placa of cumpra un producto den credito, entre otro, e interes cu nan ta paga ta maximaliza.
Aworaki, Minister di Economia a haya e autoridad pa establece e maximo porcentahe y esaki ta un bon momento, unda cu ta bayproteha e consumidor.
Na momento cu un instituto financiero duna un prestamo cu ta mas halto cu e porcentahe maximo, e tin e proteccion huridico den ley, cu posiblemente e ta manda un carta na e instituto financiero bisando cu e lo no paga interes cu ta excede e maximo.
E dignatario a splica cu si gobierno, por ehemplo, pone na 18% y un instituto financiero cobra 24%, e cliente ta bisa cu ta solamente 18% e ta paga, apesar cu e tin un acuerdo firma pa 24%. Y si el a paga 24% e tin derecho di cobra e diferencia ey bek.
“Esaki mi ta kere ta un mehoracion di e posicion di e ciudadanonan, y tambe parti di e ley aki ta cu ta bay bin un sistema di registracion di credito, unda cada instituto financiero mester registra, y ora un persona bay pidi un prestamo.
E organizacion aki mester haci un evaluacion pa wak si e persona cu ta pidi e prestamo tin e capacidad financiero pa paga e prestamo bek. “Pues, akinan nos ta mehora e posicion pasobra hopi biaha por wak cu nan tin, loke na Hulandes nan ta yama ‘overkreditering’. E hendenan tin demasiado debe, unda cu nan bay nan por haya un prestamo, pero e problema ta e fin di luna ey, ora cu tur e personanan cu nan debe acumula”, Minister Wever, titular di Economia, a subraya.
El a agrega cu un situacion asina ta trece problema social, den e hogarnan, e ta origen di trastorno mental, y hasta por yega na adiccion. Door di esaki e consumidor ta bay wordo proteha, ta bin un evaluacion pa wak si ta apto pa e prestamo of no.


text:
Dialuna ultimo, Minister di Asuntonan di Adulto Mayor, Sr. Ursell Arends a haci un bishita na cas di Sra. Maria Francisca Jose-Pimentel, cariñosamente yama Chica. Durante luna di October, Minister Arends a dedica e luna na asuntonan di adulto mayor, asina señalando e compromiso di Gobierno pa introduci cambio den maneho pa uno mas integral ora ta incera e varios retonan pa e grupo aki di comunidad, manera cuido, transporte, actividadnan y salud social.
Den un ambiente hopi ameno, Minister Arends a duna reconocemento na señora Chica Jose, kende ta un baluarte cu a contribui riba variostereno involviendo nos adultonan mayor. Sra. Chica ta fundador di grupo di adulto mayor Flamboyan y a dirigi e grupo aki na San Nicolas pa 27 aña. Tambe sra. Chica tabata boluntario pa casi 28 aña na centro di actividad pa adulto mayor Club Kibrahacha. Sra. Chica a trece felicidad cerca hopi adulto mayor. Awor sra. Chica cu e bunita edad di 91 aña ta rondona cu su yuinan y nietonan y asina ta disfruta tur dia di bida.
Sra. Chica semper a haci e trabou cu amor y dedicacion, y nunca por a imagina ni spera un reconocemento di e forma aki. Durante e bishita sra. Chica a comparti cu tur presente hopi di su momentonan involvidabel cu e la experiencia haciendo trabounan boluntario.
Minister Arends ta contento di por a duna balor na esnan cu a sa di duna balor na nos comunidad. Sra. Chica Jose ta sirbi como un ehempel pa otro di e importancia pa duna bek na bo comunidad, especialmente ora ta incera nos Adultonan Mayor.


text:
Kralendijk- Si tur kos bai bon, entrante dia promé di yüli 2021, pasaheronan ku ta biaha for di Hulanda i for di Merka, lo no mester pasa tèst di PCR promé ku subi avion bin Boneiru.
Esaki sinembargo lo konta solamente pa pasahero ku ta kompletamente bakuná. Esnan ku no ta kompletamente bakuná si lo mester sigui hasi e tèst di PCR promé ku bula bai nos isla.
Segun gezaghèber Edison Rijna, e echo ku kontagionan nobo na e dos paisnan ta bahando hopi rápidamente, kombiná ku e echo ku hopi hende a bakuná kaba na ámbos pais ta hasi e fleksibilisashon aki posibel.
Nivel di riesgo
Mirando e desaroyo positivo pa ku Covid-19 na Boneiru, Rijna a anunsiá tambe ku entrante djabièrne dia 25 di mart, Boneiru lo bai nivel di riesgo 1, o sea e nivel di riesgo mas abou.


text:
Minister Dangui Oduber Ta anuncia vuelo directo for di London pa Aruba
Minister Dangui Oduber
Ta anuncia vuelo directo for di London pa Aruba
ORANJESTAD – Minister di Turismo Sr. Dangui Oduber ta anuncia cu 16 di december proximo Aruba lo re-introduci vuelonan for di Inglatera. E vuelonan aki lo wordo haci pa e aeroliña di TUI cu lo tin vuelonan non-stop 1 biaha pa siman for di London Gatwick pa Aruba. Na momento cu Inglatera a anuncia cu su habitantenan por biaha atrobe Aruba, Airport Authority hunto cu Aruba Tourism Authority a cuminsa haci nan esfuerso pa amplia e vuelonan pa Aruba.
Te cu awor TUI ta planea pa opera su vuelonan semanal di 16 di december te cu 31 di oktober 2021 y e vuelo lo bay opera cu 288 asiento. Durante e temporada aki ta proyecta cu lo por trece alrededor di 8.400 pasahero na un grado di ocupacion di 70%. Di aña 2015 te cu 2019 Aruba a ricibi un total di 71.360 bishitante procedente di Inglatera.
Locual ta hopi positivo pa remarka ta cu Inglatera ta e prome pais cu a cuminsa duna su habitantenan e vacuna pa cu COVID-19 y ta e “frontrunner” den esaki segun e mandatario. Ya Inglatera ta bayendo pa su di 2 siman cu e ta vacunando su cuidadanonan y sigur esaki ta hopi positivo mirando cu e demanda di turistanan Ingles pa Aruba ta grandi.
Minister Oduber a sigui bisa cu semper Merca tabata e mercado turistico mas importante y recientemente e destinacion di Newark, New Jersey a keda estableci un biaha mas pa Jet Blue. Pero teniendo na cuenta cu Merca no ta pasando den su miho momentonan den e pandemia y e cifranan di contagio ta keda aumenta diariamente. Esaki ta kita e confiansa di e biaheronan mericano y pesey e diversificacion di nos rutanan ta hopi importante. Nos maneho di turismo ta dirigi riba turistanan afluente y tambe diversificacion. Cu e ruta nobo aki nos ta logra diversifica nos turismo den un mercado importante cu hopi potencial. Minister Oduber ta demostrando cu accionan concreto con ta haciendo tur su esfuerzo pa nos por recupera nos turismo y economia.
E hecho cu Hulanda algun siman pasa a pone Aruba riba e codico geel, ya caba por mira un aumento den e biaheronan Hulandes pa Aruba. KLM tambe a aumenta su vuelonan pa Aruba, e vuelonan cu tabata bay diariamente pa Corsou a wordo re-dirigi pa Aruba mirando cu hermana isla Corsou tin codico oraño y no ta pasando den nan miho momento.
Finalmente Minister Dangui Oduber ta manda palabanan di pabien pa Aruba, pabien na Ministerio di Turismo, ATA y AAA NV pa un otro gran logro. Alabes ta recorda un y tur pa mantene cautela y keda cuida, ban cuida nos turismo y sigui recupera nos economia.


text:
The content originally appeared on: Diario
For di 2021 DIARIO a adverti pa desaroyonan den mundo di petroleo —*DIARIO a spierta pa negoshi petrolero agresivo den region di Caribe — *Negociacionnan pa refineria Petrotrin a culmina for di Mei 2022
ORANJESTAD(AAN)= Na 2021 mundo petrolero a subi un caminda cu DIARIO no a perde for di bista.
Na 2021 negoshi petrolero a haya un angulo special ora na Glasgow, Escocia, mundo a bini hunto pa papia riba cambionan di clima y e peligronan cu esaki ta encera pa humanidad y mundo.
Acuerdonan a wordo firma pa pone un fin na e negoshi di petroleo, cu for di e momento manera DIARIO a adverti, a drenta un fase cu continuamente mester a tene na bista.
Con lo deshaci di e negoshi di petroleo na mundo a bira e pregunta grandi na momento cu paisnan cu a bay di acuerdo na Glasgow a traha nan plannan, cu a wordo contesta no solamente dor di paisnan productor di petroleo cu a mira entrada disparce prome cu logra saca tur petroleo for di suelo na mundo.
For di momento cu mundo a yega e acuerdo pa defende clima, DIARIO a adverti cu lo mester tene na consideracion cu a mishi cu e negoshi mas grandi di mundo, cu ta e negoshi den petroleo y gas, cu mester yega na un fin na 2050.
Kico e acuerdo di Glasgow a nifica, a cuminsa bini dilanti sigur den region di Caribe, manera den cantidad di articulo DIARIO a trece dilanti.
Hasta DIARIO a mustra con paisnan manera Surinam, a dicidi di bira agresivo riba e tereno di exploracion y eventual explotacion di petroleo, cu a bira e negoshi di mayor interes sigur den region di Caribe.
Pa varios pais den e region di Caribe, e situacion a bira sumamente interesante pa e resultadonan financiero cu e lo a trece, pero tambe posibilidadnan pa duna bida nobo na refinerianan cu a cera nan porta.
Den diferente articulo DIARIO a mustra riba e situacion sumamente interesante cu a surgi, caminda di un banda mundo ta supuestamente traha riba un mundo sin energia sushi di petroleo, carbon y gas, pero di otro banda companianan tabata inverti sumanan enorme den e negoshi di petroleo, cu a haya un importancia mas grandi ora Rusia a dicidi di invadi Ukraine y prijs di petroleo a sigui subi.
DIARIO tabata pendiente di loke lo a pasa cu Quanten, e compania Mericano cu a haya sosten di Department of State di Merca, pa bira operacional den Caribe.
Mientras tur informacion tabata cu Quanten a keda interesa den Aruba, algun siman pasa DIARIO a ricibi un informacion cu Quanten ta den negociacionnan serio cu e gobierno di Trinidad y Tobago pa Quanten por cumpra e refineria Petrotrin, cu a cera su portanan tres aña pasa y ta propiedad di Gobierno di Trinidad and Tobago.
E informacion a bati un alarma serio pa DIARIO cu tabata tin e informacion cu Quanten tabata kier un refineria den e region aki pa asina e tin un refineria na Angola y otro na e otro banda di Oceano Atlantico.
E informacion oficial cu e proyecto Quanten Aruba lo no continua a drenta ayera na Aruba, cu segun informacionnan oficial di Gobierno, ya ta atende cu otro companianan cu por ta interesa den e terenonan industrial envolvi.
Segun informantenan por spera cu cualkier momento Quanten lo anuncia un acuerdo cu Trinidad y Tobago pa compra di e refineria Petrotrin.


text:
10 di aprel
10 di aprel ta e di 100 dia di aña (101 den un schrikkeljaarschrikkeljaar) riba e kalènder gregoriano. Ta resta 265 dia pa sera e aña.
A sosodéEditá
- 1892 - Na Cuba José Martí ta funda e Partido Revolushonario Cubano (PRC)
- 1970 - Paul McCartney ta anunsia ku e ta abandona e banda The Beatles pa motibunan personal i profeshonal
- 1974 - Golda Meir ta entrega su retiro komo promé minister di Israel
- 1987 - Na Boneiru i Kòrsou ta tene elekshonnan pa Konseho Insular. Esaki ta tuma luga algun siman despues na e otro islanan konstituyente di Antias Hulandes (Saba, Sint Eustatius i Sint Maarten) riba dia 22 di mei.
- 2013 - Na Uruguay ta keda aprobá e lei pa matrimonio di mesun sekso.
A naseEditá
A fayeséEditá
- 1938 - King Oliver (52), musiko merikano


text:
Despues di nuebe luna intenso di curso, capacitacion y entrenamento fisico, awo ta asina leu pa e Klas 2020, cu a start na december aña pasa, por cuminsa traha den prizon como cuidadonan di preso. Ta trata aki di 9 cuidado di preso (‘gevangenis inrichting medewerker’).
Presente na e ocasion aki tabata S.E. Gobernador di Aruba, Alfonso Boekhoudt, Minister di Husticia, Siguridad y Integracion, mr. Andin Bikker, Procurador Generaal mr. Bote ter Steege, director di Instituto Coreccional Aruba (KIA), Gino Winklaar, Team ondersteuning di KIA, forma pa Sergio Quant y dr. Aron Verschuur y varios invitado mas di otro departamentonan cu ta traha directamente of indirectamente cu KIA. Ademas cada aspirante a bin cu famia tambe pa biba e momento historico aki di nan huramentacion.
E aspirantenan cu ta cuminsa traha awor na KIA ta Starsky Brito, Jean-Carlo Ruiz, Kim Jeremy Lue, Jerrald Montsanto, Mark Fuentes, Dayron Maduro, Vladimir Kock, Stiven Agudelo-Mazo y Zahira Erasmus.
“Awe ta marca un gran dia pa e Instituto Corecional caminda e Klas di aña 2020-2021 ta gradua. E ta un paso importante pa formacion di nos hobennan pa por sirbi nos pais y garantisa continuidad di servicio den caudro di ehecucion di sentencianan y proteccion di nos comunidad”, asina Minister mr. Andin Bikker a start su discurso durante e ceremonia special organisa na e Centro di Formacion KIA, situa na Balashi.
“E otro bon noticia ta cu den luna di juli klas 2021-2022 a cuminsa, despues cu na cuminsamente di juli a bay Parlamento pa haya preaprobacion pa realisa esaki”, di acuerdo cu e mandatario encarga cu maneho di husticia, bou unda KIA ta resorta.
Minister Andin Bikker a probecha e ocacion, pa e referi tambe na un rapport di Inspectie Justitie en Veiligheid di Hulanda di maart 2020, unda cu despues di basta aña, KIA a logra haya un rapport relativamente positivo. Tumando varios desaroyo postivo, ta menciona na final di e rapport: ’Met het enthousiasme en de betrokkenheid van het huidige managementteam, een gedreven en betrokken minister van Justitie en, last but not least, een ‘pocket’ vol met plannen heeft deze missie mogelijk een kans van slagen’.
Mester accentua cu e ultimo biaha cu un klas di cuidadonan di preso a wordo entrena pa KIA mes tabata na 2009. Pues ta contento cu awo KIA mes ta entrenando su propio personal. Pronto personal di Guarda nos Costa y CEA tambe lo por join cierto training. Durante e gobernacion anterior, no a duna atencion necesario y percura pa recluta suficiente cuidado di preso, cu tur consecuencia cu esaki a trece cu ne pa e limitacionnan den personal cu mester a traha cu ne den operacion diario di e prizon. Minister Andin Bikker en todo caso a percura pa no menos cu dos klas consecutivo nobo.
Korrectie Instituut Aruba, KIA, a muda pa su localidad na Santo di Patia na San Nicolas dia 22 di september 1990, pues casi 31 aña pasa. E prizon tin un populacion di un maximo di 300 detenido, parti den detencion preventivo, seccion di hende muhe y seccion di hubentud. Na KIA tin un gran cantidad di empleado trahando 24 ora pa dia pa garantisa siguridad y atende cu e presonan den cuadro di e periodo cu nan mester sinta nan castigo cu e meta pa coregi nan erornan y sali atrobe como miho ciudadano pa nos pais.